Cine a compromis naționalismul românesc după 
1989? De George Bara (Napoca News) 

Partea I 

Întâi de toate, trebuie să vă mărturisesc că 
informaţiile pe care le voi publica în foileton la rubrica de 
editoriale ale Napoca News nu sunt nici produsul unei 
analize la rece, realizate prin frunzăritul de ziare şi nicio 
spălare de rufe în public, cu toate că trist eveniment 
recent m-a determinat să scriu aceste rânduri. Am intrat în 
lumea „militantismului naţionalist”, dacă pot să o numesc 
aşa, la vârsta de 19 ani, iar în acest an se împlinesc 8 ani 
de când am început să privesc lumea printr-un filtru 
aparte, pe care din păcate tot mai puţini români îl posedă. 

Acum, la 20 de ani de la Revoluţie, mişcarea 
naționalistă din România este poate mai slabă ca oricând. 
Într-o societate care se doreşte a fi cu adevărat 
democratică, este necesară reprezentarea pe plan politic, 
social şi chiar cultural, a tuturor opţiunilor cetăţenilor. Şi 
dacă am învăţat ceva în ultimii 9 ani, este că până şi 
cultura este un produs politic, fiind prin natura sa 
subiectivă, o formă de manifestare a spiritului omenesc 
permanent influenţat de ideologii, credinţe şi polemici 
politice. Românii încă simt şi trăiesc patriotic. Văd asta în 
fiecare zi pe stradă şi mă conving de acest lucru cu fiecare 
conversaţie pe care o port. Insă tendinţa europenistă, 
umanistă şi materialistă care ni se serveşte zilnic în presă 
şi de la cel mai înalt nivel, a reuşit într-o oarecare măsură 
să împingă sentimentele iubirii de ţară într-o zonă mai 
puţin ferită a sufletului românilor. A fost băgată la cutie. 
Dar asta tot nu explică cum România, la 20 de ani de lao 
Revoluţie anticomunistă, a ajuns să aibă un peisaj politic 
trist şi sărac: un mare partid de stânga, succesor direct al 
fostului PCR, un partid de tip gaşcă, cu origini în fost 
Securitate şi cu interlopi pe post de politicieni, un partid 
„liberal”, o umbră a fostei fosile PNL-iste şi un partid al 
minorităţilor. Este ironic să concluzionăm că Revoluţia din 
1989 ne-a adus după 1989 comunişti, hoţi şi minoritari. 

Şi totuşi lucrurile nu au stat tot timpul aşa. In 1990, 


Uniunea Vatra Românească a avut 1 milion de membri. 
Clujul a avut un primar PUNR-ist timp de trei mandate. 
Vadim 'Tudor a ajuns în turul doi al alegerilor, a rezistat 
eroic în Parlament şi într-un moment dat făcea parte în 
Parlamentu European dintr-o uniune a naţionaliştilor 
europeni. În Cluj a existat chiar şi o bancă a patrioţilor, 
Banca Dacia Felix. lar PNG-ul lui Becali, de „sorginte 
legionară” se plasa în locul 4 al preferințelor românilor. 
Toate acestea sunt acum praf şi pulbere. Şi mai grav, nu a 
rămas nimic în urma lor. Naţionaliştii şi patrioţii care au 
ieşit în faţă în ultimii 20 de ani au dispărut fără să lase 
urme. Partidele şi organizaţiile lor nu au lăsat urmaşi. Nici 
ideologici, nici politici, nici financiari. In Cluj-Napoca nu se 
vede că timp de trei mandate a fost primar cel mai 
furibund naţionalist ardelean. Insă totul are o explicaţie. 

Când am lansat publicaţia Napoca News am făcut-o 
şi dintr-un impuls experimental. Doream să vedem cum 
reacţionează Clujul fost „al lui Funar” la o publicaţie 
alternativă, cu mesaj naţionalist, însă totodată 
profesionistă şi europeană. Nu ne-a luat mult să 
descoperim că dintre zecile de mari patrioţi clujeni, care 
se loveau cu cărămida tricoloră în piept alături de Funar, 
nu numai că nu sunt interesaţi de un asemenea fenomen, 
dar că s-au căpătuit financiar şi activează politic alături de 
alte partide, care reprezintă orice în afară de interesul 
naţional. Este cazul lui Petru Călian, fost PRM-ist apropiat 
al lui Funar care a vizitat lumea întreagă pe banii primăriei 
clujene, şi acum este membru în PD-L, uitând parcă 
perioada de febrilitate patriotică. Şi exemplele pot 
continua, şi vor continua. 

Insă de ce ne-a fost mai groază s-a şi întâmplat. Un 
„deşert” lipsit de orice iniţiativă şi acţiune patriotică, la 
nivelul politic şi economic, nu putea să existe după un 
asemenea boom pe unerist şi peremist din anii '90. Ceva 
trebuia să fi declanşat extincţia patrioţilor de serviciu, 
asemeni dinozaurilor. lar atacul de tip securist din partea 
preşedintelui Vetrei Româneşti, Ion Coja, alături de 
controversatul Victor Gaétan, ne-a dat „veriga lipsă”. O 


lecţie de istorie care se repetă de când există lumea 
modernă. Ideologii folosite pentru controlarea maselor, 
manevre care vizează exclusiv interese materiale. 
Personaje cu trecut murdar care s-au erijat în mari patrioţi 
de serviciu, călcând pe cadavre susținuți de structuri 
statale şi oculte. Personaje care au monopolizat spaţiul 
public, autoerijându-se în exponenţii unui curent care era 
normal să reînvie după 50 de ani de comunist bolşevic, 
internaţionalist şi ateu. Mari „tribuni” care au amestecat 
naționalismul curat şi european cu şovinismul cel mai 
gregar şi cu antisemitismul patologic. Păcălici în costume 
Armani care au bagatelizat şi compromis orice temă 
aproape de sufletul României profunde. Senatori care au 
devalizat bănci şi le-au vândut partenerilor din Israel, a 
căror credinţă şi istorie o baţjocoreau în public. 
Europarlamentari care vorbeau despre sacralitatea familiei 
şi votau în PE legi pentru promovarea homosexualității în 
şcolile româneşti. Antimaghiari furibunzi care furau banii 
românilor prin scheme piramidale şi devalizau banul public 
pentru a se căpătui, făcând în acelaşi timp afaceri fără 
inhibiţii chiar cu maghiarii pe care îi înjurau. 

Şi în tot acest timp, cei care credeau cu naivitate în 
renaşterea unei drepte naţionale şi creştine în România 
erau ţinuţi la fund, marginalizaţi şi chiar terorizaţi. 
Securitatea lui Măgureanu, numită modern SRI, şi-a făcut 
un obicei din a hărţui organizaţiile care nu erau „aprobate” 
şi nu funcționau sub oblăduirea SRI sau nu făceau figuraţie 
în vreo schemă financiară de jaf naţional. Aşa s-a ajuns ca 
acum miile de deţinuţi politic ai regimului comunist să fie 
la fel de ignoraţi ca înainte de 1989. Aşa s-a ajuns ca 
rezistenţa legionară din munţi, fenomen unic în spaţiul 
Europei de Est care a marcat prima colaborare a României 
cu NATO într-o formă, să fie încă necunoscută. Sau zecile 
de mii de martiri care s-au prăpădit în temniţele comuniste 
să nu primească nici acum satisfacția condamnării 
criminalilor. Şi tot aşa s-a ajuns ca termenul „naţionalism” 
să fie asociat imediat cu imaginea unui Vadim sărit de pe 
fix, a unui Becali incult sau a unui Coja veşnic în luptă cu 


evreii. Aşa s-a ajuns ca încercări repetate de a coagula 
mişcări naţionaliste civice sau politice să se lovească fie de 
o cruntă ignoranță, fie de metode securiste de 
destructurare sau compromitere. 

Pentru că ultimii 20 de ani s-a dus o campanie 
complexă de compromitere a naţionalismului românesc, în 
timp ce Ungaria virează cu mândrie spre dreapta prin 
Jobbik şi Fidesz, iar Bulgaria se pregăteşte să scoată în 
afara legii partidele comuniste. Partide şi organizaţii 
comuniste, infestate de foşti securişti şi foşti membri PCR, 
au pozat 20 de ani în reprezentanţii patriotismul şi s-au 
asigurat că vor călări exclusiv scena dreptei româneşti 
atâta vreme cât va fi ceva de furat, de devalizat. A venit 
vremea să dăm cărţile pe faţă. A venit vremea românilor 
din planul doi, cei terorizaţi de SRl-ul lui Măgureanu, 
marginalizaţi de instituţii şi acuzaţi de tot ce ziceau şi 
făceau „patrioţii de serviciu”. A venit vremea să curăţăm 
scena politică din impostori, de securişti şi de falşi români 
(căci restul nici nu mai încearcă să pară altceva decât 
sunt, portocalii, roşii sau galbeni, cum o fi ei). A venit 
vremea României Profunde. 

Tentativele de renaştere ale Mişcării Legionare. 
Episodul „Gazeta de Vest”. 

O filă de istorie recentă foarte puţin cunoscută de 
români este încercarea de reînfiinţare a Mişcării Legionare 
după Revoluţia din 1989, acţiune coordonată în primă fază 
de către însuşi Horia Sima şi apoi de către Mircea Dimitriu 
şi Mircea Nicolau. Şi pe cât de puţin cunoscute sunt 
tribulaţiile de pe urmă ale Mişcării Legionare, pe atât sunt 
de cunoscute manevrele conduse personal de către 
fondatorul SRI, Virgil Măgureanu, de a opri formarea unui 
pol politic naţionalist creştin în România post-decembristă. 

Renaşterea Gărzii de Fier în România după 1989, 
coordonată personal de Horia Sima Horia Sima, 
„Comandantul”, a rămas la cârma Mişcării Legionare chiar 
şi după finalul guvernării legionar-antonesciene şi după 
instaurarea regimului comunist în România. Succesorul lui 
Corneliu Zelea Codreanu a reuşit să se refugieze în 


Germania după căderea Statului Naţional Legionar în 
ianuarie 1941. De aici urmează o lungă şi chinuitoare luptă 
de reorganizare a ce a mai rămas din Mişcarea Legionară. 
Având doar câteva sute de membri, răspândiţi în timp din 
Germania în Italia, Spania, SUA şi America de Sud, Garda 
de Fier nu a încetat „de facto” să existe. Albumele foto ale 
lui Traian Borobaru şi cărţile târzii ale lui Horia Sima 
(„Doctrina Legionară” sau „Era Libertăţii”) ne arată un 
grup încă activ format foşti fruntaşi legionari, care ţin 
legătura cu ceilalţi „verzi” răspândiţi pe mapamond, 
editează cărţi şi reviste şi chiar organizează mitinguri 
anticomuniste în Europa Occidentală. 

După Revoluţia din 1989, Horia Sima decide că este 
momentul pentru reînfiinţarea Mişcării în România, într-o 
formă politică. În acest sens strânge fonduri, ajutat de 
Mircea Dimitriu (secretarul general la Mişcării din exil), 
Zaharia Marineasa şi Mircea Nicolau, pentru a pune 
bazele unor edituri şi publicaţii care vor răspândi doctrina 
naționalistă în România. Totodată, se trasează şi strategia 
pentru formarea unui partid politic naţionalist. Primul 
contact cu ţara dintre „exilaţii” Sima şi Dimitriu a fost cu 
Mircea Nicolau, fost comandant legionar care făcuse 
puşcărie politică până în 1964 şi care încă îşi păstrase 
intacte viziunile politice şi ideologice. După o cercetare a 
„teritoriului”, cu ajutorul legionarului stabilit în SUA Victor 
Corbuţ, Sima stabileşte că renaşterea Mişcării se va face 
în linişte, pentru a nu atrage atenţia regimului 
criptocomunist al lui Ion Iliescu. Din păcate, strategia 
agentului KGB Iliescu secondat de maghiarul din Sălaj 
Imre Asztalos, adică Virgil Măgureanu, este de a opri orice 
tentative de formare a unui pol naţionalist din faşă: se 
cheamă minerii la Bucureşti pentru a opri „rebeliunea 
legionară”, iar directorul SRI reactivează o serie de 
informatori şi agenți care  destructurează nucleele 
naţionaliste din România şi compromit chiar şi curentul 
ideologic. Gazeta de Vest, o publicaţie de succes pe banii 
legionarilor din exil 

La Timişoara, ziaristul Ovidiu Guleş, redactor şef 


adjunct al publicaţiei Gazeta de Vest, devine în 1992 
principalul factor de promovare în presa din vestul 
României a ideilor legionare. Cu ajutorul financiar al 
fostului lider legionar Zaharia Marineasa, acesta a 
cumpărat publicaţia Gazeta de Vest şi a înfiinţat tipografia 
şi editura Gordian. Este absurd să considerăm că fostul 
deţinut politic Marineasa dispunea de banii necesari 
pentru o asemenea investiţie. Câteva zeci de mii de euro, 
potrivit unor surse, au fost primiţi de la legionarii din exil, 
prin Mircea Dimitriu, care fusese şef al studenţimii 
legionare din Timişoara. Marineasa şi Nicolau făceau parte 
din Grupul de Comandă Interior al Legiunii care s-a 
ocupat, după moartea lui Horia Sima din 1993, de 
continuarea eforturilor de reînviere a acestei mişcări. lar 
pasionatul de science-fiction Ovidiu Guleş, este ochit ca un 
potenţial nou membru al Mişcării după ce publică în 
Gazeta un material amplu despre Corneliu Zelea 
Codreanu. Sau faptul că făcea parte din cenaclul SF „H.G. 
Wells” alături de Viorel Marineasa, fiul legionarului 
Zaharia Marineasa, i-a înlesnit această apropiere. 

Din 1992 încolo, Gazeta de Vest schimbă brusc 
macazul devenind o publicaţie exclusiv legionară. Printre 
colaboratorii săi se numărau Valeriu Neştian, Zaharia 
Marineasa, Adrian Onea şi Grigore Opriţă. Publicaţia 
ajunge la peste 2000 de exemplare pe apariţie, având 
abonaţi chiar şi în Africa de Sud. Linia ideologică a 
publicaţiei este una pe care acum o numim din 
convenienţă „simistă”, iar conţinutul era unul dinamic care 
se adresa şi tinerilor, spre diferenţă de alte publicaţii 
legionare apărute ulterior, statice, elitiste şi fără impact. 
De la articole de externe, la analize, la documente şi 
memorii, redactorul Ovidiu Guleş a construit în câţiva ani 
cea mai prolifică publicaţie legionară din anii '90 din 
România. Intre timp editura Gordian se preocupă de 
publicarea unor opere legionare de referinţă, cum este 
„Pentru Legionari” de Corneliu Z. Codreanu, sau volumele 
lui Horia Sima. Colectivul redacţional funcţionează de la 
un moment dat după modelul legionar, având un „cuib” cu 


şedinţe şi membri. Se participă din partea publicaţiei chiar 
şi la pelerinajul de la Majadahonda, la monumentul 
închinat luptătorilor anticomunişti Moţa şi Marin. 

Episodul „Gazeta de Vest” se termină brusc în 1999. 
Horia Sima decedase în 1993, cea mai apropiată vizită de 
România fiind la Budapesta (având încă o condamnare la 
moarte, sentinţă care nu a fost niciodată anulată). Zaharia 
Marineasa murise în 1997, iar Mircea Nicolau avea deja 84 
de ani. Vizibil stresat şi surmenat, permanent obsedat de 
„securişti” şi de persoane infiltrate în grupul său, Ovidiu 
Guleş perturbă activitatea redacțională, certându-se cu 
unii colaboratori şi reducând frecvenţa apariţiei „Gazetei 
de Vest”. Brusc, anunţă câţiva apropiaţi că vinde Gazeta şi 
editura şi că se mută în Ungaria unde a primit o moştenire, 
fără a invoca un motiv anume. Oraşul unde se mută Guleş 
se află la doar 30 km de graniţa cu România, dar acest 
lucru nu împiedică apropiații să presupună că a fugit din 
ţară din cauza unor ameninţări din partea SRI. Banii 
obţinuţi pe afacerile cu editura şi gazeta sunt însuşiţi, cu 
toate că bazele financiare au fost asigurate de Marineasa 
şi Dimitriu. Gurile rele spun că investiţia iniţială nici nu a 
fost aşa de mare, o mare parte din „banii Legiunii”, 
aproximativ 100.000 de mărci germane, fiind însuşiţi pe 
nedrept de Ovidiu Guleş. 

Intrebări rămase fără răspuns. Teoria şi certitudinea 
conspirației 

Adevărul în privinţa acestei grele lovituri date 
publicisticii naţionaliste din România nu s-a aflat până azi. 
Ovidiu Guleş se pare că nu a mai ţinut legătură cu niciunul 
din foştii săi camarazi, colaboratori şi prieteni. Că ar fi fost 
ameninţat, că ar fi fost agent secret sau că ar fi furat o 
sumă uriaşă de bani, rămând deocamdată doar zvonuri. 
Cert este că Ovidiu Guleş se află în acest moment în 
Ungaria, fapt cam ciudat pentru un naţionalist român. Însă 
alţi participanţi la tribulaţiile naţionaliste ale anilor '90 ni-l 
înfăţişează pe Guleş ca fiind filomaghiar, ba chiar acuzând 
alte organizaţii naţionaliste şi filolegionare din ţară, cum 
este Fundaţia Sarmizegetusa din Cluj-Napoca, ca fiind 


controlate de securitate şi „prea antimaghiare”. Ultima 
carte publicată la propria editură, după „După am 
cunoscut Legiunea Arhanghelului Mihail” şi „Viu sau 
Mort”, este „Dacia 2000 - Autonomie administrativă şi 
hegemonie politică pentru Transilvania”, o carte care se 
înscrie în demersurile regionaliste ale clujeanului Sabin 
Gherman. De aici şi teoria că Ovidiu Guleş a plecat din 
România după ce a fost deconspirat de SRI ca fiind agent 
al serviciilor de informaţii maghiare. 

Pe plan local, un alt centru naţionalist s-a format în 
Timişoara după desfiinţarea  „Gazetei” la Biblioteca 
Naţionalistă „Petre Ţutea”, care activa sub conducerea lui 
Şerban Suru, un profesor de fizică din Bucureşti care sătul 
de certurile „bătrânilor” se autoproclamă „liderul Mişcării 
Legionare din România”. Această bibliotecă găzduia, pe 
lângă sute de volume publicate la Editura Gordian sau 
tipărite în Spania sau Germania, cuibul legionar „Ică 
Tănase”. Atât biblioteca, cât şi cuibul legionar, s-au 
autodesfiinţat în 2002, după emiterea ordonanţei de 
urgenţă 31/2002, care condamna manifestările extremiste 
sau antisemite. Din păcate, un caz faimos al unui proces 
bazat pe această ordonanţă de urgenţă, pierdut irevocabil 
de statul român, este chiar al unui colaborator al Gazetei 
de Vest, Grigore Opriţă. 

Un loc aparte în „istoria prezentului”, în ceea ce 
priveşte renaşterea naţionalismului românesc de după 
1989, îl are centrul de educaţie legionară din Timişoara. 
Chiar dacă această denumire poate părea exagerată şi nu 
a fost niciodată asumată de nimeni, ea s-a impus în timp, 
realitatea dovedind faptul că moştenirea lui Zaharia 
Marineasa şi a lui Mircea Nicolau a dat roade, cu referire 
la ceea ce a însemnat fondarea Editurii Gordian, descrisă 
în episodul trecut al acestei serii. 

Am fost martor personal la ultimele tribulaţii ale 
acestei întreprinderi naționaliste din Timişoara. La 
sfârşitul primului an de studenţie la Politehnica din 
Timişoara, în anul 2002, am zărit pe un stâlp un afiş care 
invita timişorenii la sediul Bibliotecii Naţionaliste Petre 


Ţuţea. Intrigat, am reţinut adresa bibliotecii, dar şi 
simbolul care deja îmi era cunoscut - gardul legionar - dar 
a cărui asociere cu filosoful Ţuţea îmi era încă neclară. Au 
trecut multe luni până m-am decis, mai mult dintr-o 
curiozitate cu care să îmi umplu timpul, să vizitez sediul 
bibliotecii, care era pe malul canalului Bega, vizavi de 
sediul Consulatului German, aproape întotdeauna 
înconjurat de persoane care aşteptau la cozi interminabile 
primirea de vize. Imaginea controversată despre Mişcarea 
Legionară, cu a cărei adepţi presupuneam că am să mă 
întâlnesc, m-a pregătit atât pentru ce e mai rău, cât şi 
pentru ce e mai bine. Pendulam între imaginea mistificată 
a legionarilor din filmele lui Sergiu Nicolaescu şi imaginea 
despre care citisem pe cele câteva site-uri de internet ale 
vremii, cu legionari parcă coborâţi din legendă, suma 
atributelor bărbăţiei şi moralității. Desigur, ambele imagini 
s-au dovedit, după zece ani de experienţă personală şi 
documentare riguroasă, a fi cât se poate de departe de 
adevăr. 

Prima întâlnire cu istoria am ratat-o, de frică. Sediul 
bibliotecii se afla într-un demisol slab luminat şi chiar dacă 
pe uşă era un afiş care confirma că am nimerit bine, pereţii 
netencuiţi şi lipsa orice i surse de lumină m-a făcut să cred 
că totul era o glumă sau, mai rău, o capcană (emoţiile unui 
tânăr neexperimentat şi poate un pic prea fricos). Am 
aşteptat o zi cu soare pentru a călca pragul bibliotecii, 
care m-a surprins prin pereţii acoperiţi cu cărţi şi imagini 
ale grupului de paraşutişti legionari antrenați de CIA 
condus de lIcă Tănăse. Sediu era, dincolo de intrarea 
neprimitoare de demisol, curat, renovat şi primitor. Unul 
dintre administratorii bibliotecii, Alin, inginer în instalaţii, 
a trecut peste primele şovăieli ale mele, mi-a făcut 
legitimaţie şi mi-a pus în braţe câteva cărţi de 
memorialistică legionară, printre care şi una editată de 
Horia Sima. Următoarele 6 luni am călcat săptămânal 
pragul bibliotecii, discutând cu Alin, aflând istoria acestei 
biblioteci dar şi a cărţilor cu autori necunoscuţi pentru 
mine, în care citeam despre o altă faţă a Legiunii, una care 


nu răzbătea în manualele de istorie şi presă. Am aflat 
faptul că biblioteca era iniţiativa lui Şerban Suru, 
autoproclamat lider al Mişcării Legionare, care exista şi 
activa în România fără un impact mediatic şi social 
semnificativ. Am aflat şi despre certurile cu „bătrânii”, 
legionari autentici care au trăit zeci de ani în universul 
concentraţionar comunist şi am întâlnit persoane, abonaţi 
ai bibliotecii ca şi mine; pe unii nu aveam să îi mai văd 
niciodată, iar cu unii ţin legătura chiar şi acum. 

Cărţile bibliotecii erau, în marea lor parte, editate de 
Editura Gordian din Timişoara. O parte aveau însă pe 
ultima pagină urmă publicării lor în Spania, Germania sau 
America de Sud. Multe dintre volumele de acolo nu le-am 
mai găsit nicăieri, după închiderea bibliotecii, şi este 
probabil să fie volume unicat în România. O parte dintre 
ele, însă, Pentru Legionari de Corneliu Zelea Codreanu, 
seria volumelor lui Horia Sima, documente despre 
procesul de la Nurnberg, despre aşa-zisa rebeliune 
legionară şi multe volume de memorialistă ale foştilor 
deţinuţi politici, au fost însă reeditate şi sunt disponibile 
chiar publicului larg, la 20 de ani de la revoluţie. 

Intr-o zi, pe când returnam nişte cărţi, mi-a fost 
confirmată şi o bănuială legată de activitatea 
„bibliotecarilor”: am fost invitat, cu glas căzut, la o 
„şedinţă de cuib”, una din faimoasele şedinţe prin care îşi 
coordona activitatea întreaga Mişcare Legionară. Cuibul se 
numea „Ică Tănase”, după liderul legionar care alături de 
alţi 12 camarazi a fost antrenat de serviciile secrete 
americane şi franceze şi paraşutat în 1951 în România 
ocupată de sovietici. Ică Tănase, alături de Ion Samoilă (a 
cărui familie aveam să o cunosc întâmplător mai târziu la 
Oradea), Ion Golea, Mircea Popovici, Ion Tolan, Vasile 
Mihai Vlad, Ion Buda, Gheorghe Dinca şi Aurel Corlansi 
Erich Tartler, aveau să fie vânduți ruşilor de către 
americani în schimbul unor spioni, capturați şi executaţi în 
31 octombrie 1953 la Jilava. Liderul „cuibului” era şi 
proprietarul boxei de la demisol unde îşi avea sediu 
biblioteca, un anume Ionică, pe care aveam să îl mai revăd 


de câteva ori până la plecarea sa definitivă în Franţa 
alături de familie. Şedinţa „de cuib”, la care participam în 
calitate de invitat, a reunit o parte a membrilor „activi” ai 
mişcării de după 1990. Câţiva dintre ei, cei mai tineri, 
aveau să fondeze peste un an una dintre primele filiale din 
„provincie” a asociaţiei Noua Dreaptă. 

Prima şi singura şedinţă a cuibului, care activa 
laolaltă cu Biblioteca Naţionalistă Petre Ţuţea, m-a 
surprins prin caracterul teoretic al acesteia. Discuţii 
aproape filosofice despre menirea naţionalismului şi 
despre ortodoxie, cu uşoare trimiteri la evenimente 
recente care îmi erau străine şi cu menţionarea unor 
discuţii mai vechi avute „pe Remus 11” (am să expliccee 
şi cu această formulare ciudată) şi cam atât. Am mai fumat 
după şedinţă câteva ţigări cu Goran, cel care avea să 
devină liderul filialei Noii Drepte din Timişoara şi apoi am 
plecat prin ploaie în Complexul Studenţesc unde eram 
cazat într-un cămin construit pe vremea comunismului 
(ironic!). Avea să treacă mai bine de un an până când, 
întâmplător, într-o seară pe când mă plimbam prin Piaţa 
Unirii, aveam să văd primele afişe cu Noua Dreaptă. Un 
individ chel, cu bocanci şi blugii suflecaţi, pe model 
Skinhead, „ţinea de şase” şi a tresărit când l-am salutat 
instinctiv întrebându-l câteva nume ale celor care dădeau 
pe la sediul bibliotecii. Invariabil, aveam să îi găsesc pe doi 
dintre ei lipind afişele respective la câteva zeci de metri 
mai încolo. M-au anunţat că biblioteca Petre [uţea se 
autodesfiinţase după emiterea ordonanţei de urgenţă 
31/2002 şi că ei activau deja în cadrul Noii Drepte. 

Am mai vizitat o dată sediul bibliotecii şi l-am găsit 
pe Alin îngrijorat de faptul că inscripţionaseră toate 
coperţile cărţilor cu „gardul legionar”, însemnul oficial al 
Legiunii. Ordonanţa care incrimina organizaţiile cu 
caracter fascist, cu care venise premierul Adrian Năstase 
direct din SUA, îi băgase pe toţi în sperieţi şi deja se 
vedeau arestaţi. Preventiv, îşi încetaseră activitatea şi se 
străduiau să recupereze cărţile de la abonaţi. Am aflat şi 
ce semnifica acel misterios „Remus 11”: era adresa din 


Timişoara a Editurii Gordian (strada Remus, nr. 11), unde 
deja faimosul Ovidiu Guleş reeditase o mare parte din 
bibliografia legionară pe banii „bătrânilor”, o iniţiativă 
personală a lui Horia Sima. Însă Guleş era mai faimos la 
acea vreme prin faptul că fugise în Ungaria (se zvonea că 
împreună cu multe zeci de mii de mărci) după ce fusese 
ameninţat de serviciile secrete române. Toţi cei de la 
bibliotecă erau deja în a doua etapă a educaţiei lor 
naţionaliste, provenind din gruparea condusă de 
publicistul Guleş, o etapă a cărei final îl mai apucasem şi 
eu şi care până acum nu a fost relatat în presă. 

Privind retrospectiv, am rămas cu câteva semne de 
întrebare, legate şi de desfiinţarea în pripă a bibliotecii, 
care cuprindea volume de o valoare inestimabilă, dar şi de 
modul în care apropiații lui Guleş au acceptat atât de uşor 
fuga sa în Ungaria. Din câte ştiu, mii de volume încă se 
află în sediul bibliotecii şi scoaterea lor la lumină este un 
demers necesar, chiar istoric. Dincolo de preţioasele 
informaţii legate de o perioadă controversată a istoriei 
României, pe care le putem găsi din în volumele de 
memorialistică, putem să analizăm la rece şi ponderea 
volumelor de doctrină care au inoculat naţionaliştilor post- 
revoluționari o atitudine defetistă, romantică şi idealistă, 
deloc potrivită unei reale acţiuni politice. După aproape 10 
ani de la întâlnirea cu istoria prezentului din Timişoara, 
pot spune că am rămas cu sentimentul unei acţiuni 
concertate, cu oameni de bună credinţă trimişi pe piste 
false sau timoraţi prin mijloace neortodoxe. Inocularea cu 
imaginea unei istorii nerealiste şi idealizate a Legiunii 
către generaţiile de tineri ale „tranziţiei post decembriste” 
s-a făcut inteligent, constant şi în doze mici, dar cu un 
rezultat neaşteptat. Eforturi curmate brusc în momente 
cheie, lideri care au dezertat sau legi scoase exact la 
momentul potrivit, o istorie a compromiterii şi a 
manipulării care va fi dezbătută în continuare pe Napoca 
News. 

Am revenit cu această serie de articole la cererea 
insistentă şi îndreptăţită a cititorilor noştri. Au trecut 


câteva luni din august, când am publicat ultima parte a 
seriei „Cine a compromis naționalismul românesc după 
1989”, însă am făcut-o cu un motiv întemeiat. În primul 
rând, au fost câteva piste care au trebuit testate; evident 
că toate prezumţiile s-au transformat de atunci în 
certitudini. În al doilea rând, a fost nevoie de timp pentru a 
sistematiza toate valenţele acestei compromiteri şi pentru 
a identifica actorii cheie. Din acest punct de vedere, pot să 
spun că încă mai este nevoie de ani buni pentru a putea 
desluşi toate iţele în care s-a încâlcit revirimentul 
naţionalist din România. Din nefericire, acest lucru nu mai 
este neapărat necesar. Căci dacă naționalismul românesc a 
deschis în sfârşit ochii după decenii de comunism, a făcut- 
o prea târziu. A dus lupte care nu trebuiau duse, s-a istovit 
jucându-se cu propriul destin, însă niciodată nu a avut 
minţile luminate care să îl facă de succes. Nu a înţeles că 
lupta politică se duce în numele unor idealuri, însă nu 
folosind idealurile ca unelte la vedere. Lupta politică se 
duce aprig şi nemilos, ca orice luptă pentru putere. Aşa a 
fost de când e lumea, fie că discutăm despre uzurpări 
armate de putere sau de curente politice suficient de abile 
şi de inovatoare cât să câştige lupta cu mastodontul 
politicii corupte şi antinaţionale. Niciodată romanticismul 
politic nu a câştigat vreo luptă. A câştigat poate simpatie 
postumă şi menţiuni în tratatele de specialitate. Şi chiar 
acest „romanticism” a fost inoculat naţionaliştilor apăruţi 
după Revoluţie, un romanticism care i-a făcut prăzi uşoare 
pentru duşmani, pentru serviciile secrete, pentru 
intelectualii de partid reinventaţi în dizidenţi şi, nu în 
ultimul rând, i-a făcut victime ale propriei infatuări şi 
propriei naivităţi. 

Am scris în episoadele trecute despre tentativele de 
renaştere a naţionalismului sub forma Mişcării Legionare, 
despre episodul Gazeta de Vest, episodul Bibliotecii Petre 
Ţuţea din Timişoara şi despre cum Horia Sima a coordonat 
personal aceste puseuri naţionaliste post decembriste. Am 
acreditat ideea că serviciile secrete, conduse de Virgil 
Măgureanu, şi-au dat aportul pentru a stopa orice 


tentativă de înfiinţarea a unei alternative politice reale în 
România. În următoarele luni voi scrie despre „vedetele 
securiste Mişcării”, care au contribuit din plin la 
mistificarea istoriei Mişcării Legionare, un exemplu fiind 
(Mircea Nicolau erata) Şerban Milcoveanu, voi scrie 
despre „naţionalismul” Partidului România Mare şi al 
PUNR, despre mişcarea anticomunistă din Piața 
Universității, voi deconspira importanți actori ai scenei 
naționaliste ca şi membri ai DIE, apropiați de exilul 
românesc de dinainte de 1989, voi scrie despre formarea 
Noii Dreapte, despre mişcarea anarhistă din România şi 
despre cum a fost aceasta susținută de serviciile secrete 
din Germania şi SUA. Însă azi voi scrie despre toate acele 
grupări despre care probabil nu aţi auzit niciodată şi care 
îşi dispută de ani de zile cărămida. Care cărămidă, vă 
întrebaţi? Cărămida cu care se vor bate în piept cei mai 
mari legionari, singurii urmaşi ai Legiunii, singurii care au 
voie să se prezinte ca autentici şi legitimi urmaşi ai 
fenomenului. Căci, dacă nu ştiaţi, după 1989 nu puteai să 
participi la un eveniment cu caracter memorial, să încerci 
să publici ceva „de dreapta”, fără să apară slugile 
sistemului, colorate în verde şi cu o diagonală neagră, să 
te ia de piept şi să îţi explice că singurii legionari sunt ei. 
Pentru că aşa spun ei. 

Această dispută a fost şi este una care, personal, m-a 
lăsat impasibil. Înţeleg nevoia de a te revendica ideologic. 
Nu poţi reinventa roata şi nu poţi discuta despre 
naționalism în România fără să te referi la Avram Iancu, 
Mihai Eminescu, AC Cuza, Nicolae Iorga, Corneliu Zelea 
Codreanu şi Horia Sima, cel din urmă fiind şi cel mai 
important ideolog al acestui curent. La fel, este imposibil 
să nu distingem diferenţele de nuanţă şi de manifestare ale 
naţionalismului românesc, în toate perioadele sale, de la 
revoluţia de eliberare naţională a lui Avram Iancu, la 
mişcarea antiliberală şi unionistă a lui Eminescu, la 
virulenţa antisemită sub semnul zvasticii a LANC-ului lui 
AC Cuza, la naţional-creştinismul „transgresional” al lui 
Codreanu şi la naționalismul versatil şi de lungă durată al 


lui Sima. La fel, momentele când îl vedeam la TV 

pe Şerban Suru, autointitulat lider al Mişcării 
Legionare de după 1989, cu cămaşă verde şi diagonală, nu 
puteam să nu mă gândesc dacă asist la un circ intenţionat 
sau la unul nevinovat. Tot ceea ce ştiu acum despre 
profesorul de fizică Şerban Suru îmi indică faptul că acesta 
nu a fost unul dintre pionii trimişi să ducă în derizoriu 
moştenirea lui Codreanu, prin afişarea stilului decrepit 
„legionar”, fără şanse de empatie din partea românilor. A 
fost însă unul dintre cei care probabil, inconştienţi sau 
naivi, a reuşit să aducă ML în atenţia opiniei publice. Cât 
bine sau rău a făcut Suru, rămâne de văzut, iar bârfele 
care îl suspectau de rea-voinţă, datorită mediatizării sale 
poate prea excesive în media mainstream, se vor confirma 
sau nu la un moment dat. 

Dar cu siguranţă cel mai dăunător factor a rămas cel 
al dezbinării intenţionate. Fie că era vorba de simişti vs. 
codrenişti, fie că e vorba de adevăraţi vs mai puţin- 
adevăraţi legionari, aceste certuri au monopolizat atât de 
mult  firavele organizații naţionaliste apărute după 
revoluţie, încât acestea efectiv s-au autodistrus. Devenea 
tot mai clar, în anii 1998 - 2000, că a defila cu steagul 
verde şi cu cămaşa cu diagola era ceva vetust, decrepit şi 
chiar stupid. „Legiunea nu este o broască ţestoasă ca s-o 
cunoşti după carapace”, a spus legionarul Horia 
Cosmovici, referitor la simbolistică. Cât despre disputa 
simişti versul codrenişti („simiştii” „codreniştii” acreditau 
ideea că Horia Sima fusese un agent al Sigurantei care a 
distrus intenţionat Legiunea şi că după moartea lui 
Codreanu conducerea Mişcării a fost uzurpată), este 
suficient să admitem faptul că după 1990 toate iniţiativele 
durabile şi cu efecte în timp au venit ca urmare a planului 
personal al lui Horia Sima şi Mircea Dimitriu, iar că unul 
dintre detractorii acestuia este Nicador Zelea Codreanu. 

Cine este Nicador Zelea Codreanu? În principiu, este 
nepotul lui Corneliu Zelea Codreanu, fost şofer de salvare 
şi preşedinte al asociaţiei „Acţiunea Română”, care 
editează publicaţia „Cuvântul Legionar”. Nicador este un 


personaj care în urmă cu ceva vremea a fost prezent, ca 
orice noutate, în presa mainstream, acreditându-se 
titulatura de nou lider al „legionarilor”. Autor al volumului 
„Mişcarea Legionară - Lucrări necenzurate” (Editura 
Lucman, 2010), Nicador este un virulent detractor al lui 
Horia Sima, însă aparent toată activitatea sa se centrează 
exclusiv în jurul publicării „Cuvântul Legionar” (ziarul 
Mişcării Legionare, în duhul lui Corneliu Zelea Codreanu, 
potrivit editorilor), distribuit exclusiv în formă tipărită, 
secondat de redactorul Nicoleta Dobrin. lată ce scrie 
despre „simişti” camarada lui Nicador pe rudimentarul site 
al „mişcării”: „Diferenţa între legionari şi „simişti” constă 
în faptul că aceştia din urmă, admiratori ai lui Sima, aplică 
de fapt preceptele idolului lor pretinzând însă că sunt 
totuna cu principiile legionare. Pentru a nu intra în 
amănunte supărătoare ne vom limita să spunem că simiştii 
mint, nu-şi recunosc greşelile, nu au discernământ (0 
dovadă este faptul că-l consideră pe Sima „urmaşul“ 
legitim al Căpitanului!), cultivă bârfa şi intriga (ajungând 
până la denigrarea marilor personalităţi legionare care au 
refuzat să accepte abaterile grave ale lui Sima de la linia 
legionară - nici Ilie Gârneaţă, nici preotul Dumitrescu- 
Borşa, nici Papanace, nici lasinschi, nici Milcoveanu, nici 
familia Fondatorului Mişcării, nici foarte mulți alţii n-au 
scăpat), pun accentul pe politic (au trecut direct la 
înființarea unui partid, „Pentru Patrie”; acesta însă, în 
atâţia ani de existenţă, nu numai că nu este cunoscut, deşi 
este partid, dar n-a reuşit să obțină în alegeri un număr de 
voturi măcar egal cu numărul membrilor lui)”. Potrivit lui 
Mircea Dimitriu, secretarul general al Mişcării din exil şi 
succesorul lui Horia Sima, Nicador a apărut pe scena 
„legionară” în pragul vârstei de 50 - 60 de ani, puternic 
influenţat de moştenirea „codrenistă” a lui Şerban 
Milcoveanu. Mai mult, aceasta a anunţat formarea 
partidului „Unitatea Naţională pentru Renaşterea 
Creştină” (în 1998, la comemorarea de la Tâncăbeşti), un 
partid care nu s-a mai format şi poate fi încadrat la 
secţiunea  „diversiuni securiste”, orchestrate de către 


agentul Securităţii Şerban Milcoveanu, cel mai mediatizat 
„legionar” de după 1989. 

Incă îmi aduc aminte de alţi reprezentanţi ai 
curentului „codrenist” pe care i-am cunoscut acum câţiva 
ani, probabil prin 2003, la Aiud, la comemorarea victimelor 
regimului comunist, unde plecasem din Timişoara alături 
de membri ai filialei Noua Dreaptă şi a Asociaţiei Foştilor 
Deținuți Politici. Cu puţin timp înainte să îl cunosc şi să 
stau la masă cu legendarul Ion Gavrilă Ogoranu, în timpul 
slujbei de pomenire a martirilor, un individ cu cămaşă 
verde se apropie de mine şi mă împunge cu degetul în 
piept strigându-mi că el e adevăratul legionar, iar eu sunt 
un impostor. Nu mă apucat să îi spun că poate să îşi scrie 
pe frunte asta, căci oricum eu nici nu sunt şi nici nu vreau 
să fiu vreun legionar, cel puţin nu aşa cum înţelege el. 
Nedumerit, am aflat apoi că diferite personaje, grupate în 
organizaţii care azi nu mai există, înfiinţaseră primul sport 
naţionalist din România: „care-i-mai-lejionar”. Nume ca şi 
Cristi Neagoe, Lili Neagoe, Costel Condurache, Cezarina 
Bârzoi sau Ionuț Băiaş (pe ei poate îi ştiţi de pe 
Hotnews.ro, unde erau redactori) probabil nu vă spun 
nimic. Şi aşa şi trebuie, însă aceste personaje şi-au adus şi 
ele contribuţia la falsele dispute din sânul naţionaliştilor 
români. O dispută controlată, atât de „servicii”, cât şi de 
prostie. Azi pot să spun cu sinceritate că doar două grupări 
au reuşit să iasă din acest marasm: Noua Dreaptă, fondată 
de avocatul bucureştean Tudor Ionescu şi Partidul Pentru 
Patrie, fondat de Nistor Chireanu, actualmente condus 
efectiv de secretarul general Florin Dobrescu (partid care 
mai colaborează cu Fundaţia Gh. Manu, care nu şi-a 
păstrat atât de evident profilul „codrenist” imprimat de 
fondatorul Şerban Milcoveanu). Organizaţia lui Costel 
Condurache şi Cezarina Bârzoi (căsătorită Condurache), 
„Prezent!”, s-a axat în ultimii ani pe conferinţe dedicate 
martirilor legionari şi în special lui Valeriu Gafencu, al 
cărui nepot este unul dintre fondatorii Noua Dreaptă şi a 
publicaţiei Altermedia. Au lăsat disputele la o parte şi au 
„nişat” zona comemorativă şi culturală a spectrului 


naţionalist. Încet-încet, „fenomenul” a reuşit să se curețe 
de paraziți, însă după prea multe convulsii. Personaje de 
tipul lui Milcoveanu nu ar mai avea astăzi succes, iar 
acţiunile comune sunt tot mai dese. Însă de un lucru nu au 
reuşit să se scuture aceste organizaţii: o fixaţie aproape 
bolnavă pentru simboluri care necesită încă 50 de ani de 
„purificare” în mentalul colectiv al românilor, o fixaţie 
pentru cămăşi verzi, când românii se înclină cu respect 
doar la costume şi o oarecare decrepitudine în limbaj şi în 
acţiunile sociale, care încă nu reuşesc să atingă coarda 
sensibilă a românilor. 

Mai exclusiv de atât nu se putea: înregistrare audio 
inedită cu Horia Sima! 

Şaisprezece minute şi cinci secunde, o 
înregistrare audio cu comandantul Mişcării 
Legionare, Horia Sima, undeva la sfârşitul anilor '80. 
Vorbind despre  Mişcare, despre elite, despre 
creştinism, despre Omul Nou, despre sacrificii, în 
cadrul unei „şedinţe de cuib” a legionarilor din exil 
care a avut loc cel mai probabil în Spania. O 
înregistrare care este făcută publică în exclusivitate 
şi pentru prima oară pe Napoca News.ro! 

„Bun. Bine dragilor, eu am terminat cu ce aveam să 
vă spun”, îşi încheie Horia Sima prezentarea din cadrul 
şedinţei de cuib. Autenticitatea acestei înregistrări poate fi 
probată doar prin comparaţia vocii din înregistrare cu 
vocea din singura mărturie video recentă cu Horia Sima, 
disponibilă pe YouTube aici. Înregistrarea audio pe care v- 
o fac cadou a fost copiată digital de pe o casetă audio, care 
conţine toată şedinţa de cuib, aproape două ore de 
înregistrări. Autorul înregistrării este încă necunoscut, 
caseta parvenindu-mi prin intermediul preşedintelui Noua 
Dreaptă Braşov, Cristian Grigoraşi, în urmă cu peste patru 
ani. Aceasta mi-a declarat că a primit caseta de la un 
legionar bătrân, aflat în contact cu legionarii din exil. 

De ce am făcut publică această înregistrare doar 
acum? Pentru că ea este episodul V al seriei „Cine a 
compromis naționalismul românesc după 1989 şi 


constituie o dovadă a faptului că Horia Sima, mult- 
blamatul succesor al lui Corneliu Codreanu, ţinea în viaţă 
Legiunea chiar şi după 40 de ani de exil forţat, organizând 
şedinţe de cuib şi vorbind despre idealurile naţionaliste ca 
şi pe vremea când guverna România. O dovadă a faptului 
că pe securiştii şi trădătorii naţionalismului după 1989, 
care şi-au adus din greu contribuţia la subminarea 
revirimentului acestuia, sub comanda lui Virgil 
Măgureanu, îi putem identifica simplu, prin înverşunarea 
cu care îl combat pe Sima. Am pregătit patru ani de zile 
publicarea acestei înregistrări, pentru a fi sigur că orice 
detractor finanțată de fost Securitate şi orice duşman 
postmortem al lui Horia Sima se va lovi de un bloc de 
materiale pe această temă, bine argumentate şi 
fundamentate, marca Napoca News. 

Este cadoul meu de Crăciun pentru voi, cititorii 
Napoca News! Ascultare plăcută! 

Poate vă este familiară seria de editoriale Napoca 
News dedicată naţionalismului românesc post-decembrist, 
aşa cum a fost el trăit de către subsemnatul: Cine a 
compromis naționalismul românesc după 1989, 
părţile I, II, III, IV şi înregistrarea audio unică cu Horia 
Sima. Astăzi voi scrie ultimul episod al acestei serii, însă 
asta nu înseamnă că nu vor apărea alte episoade 
intermediare, care să completeze aceeaşi foileton. Am 
lăsat intenţionat Noua Dreaptă în afara acestei serii, 
pentru că doream să clădesc logic şi fără subiectivitate 
evoluţia mişcării naționaliste din România. Însă 
evenimentele mi-au luat-o înainte. Acest ultim episod va fi 
intenţionat despre Dreapta, despre Noua Dreaptă, despre 
Traian Băsescu şi despre Varujan Vozganian. 

Mai credem în ideologii? 

Ideologiile nu trebuie confundate cu opţiunile 
politice. Şi asta pentru că cine a înţeles istoria recentă a 
înţeles cu opţiunile politice, colorate incorect ca şi 
ideologii (un termen care ţine mai mult de credinţele 
interioare ale individului decât legat de opţiunea de vot şi 
opţiunea pentru unu anumit regim politic), ori au murit, ori 


nu au existat niciodată. Noi nu trăim într-o epocă în care 
se bat ideologiile, ci în care se dă o luptă pentru resurse, 
control şi putere. A fost aşa de când e lumea, veţi spune, 
însă gândiţi-vă ultima oară când aţi colorat mental vreun 
actor politic din scena românească în culorile ideologiei. 
Nimeni nu mai înţelege ce este socialismul sau liberalismul 
politic, atâta vreme cât partidele nu par să schimbe ceva 
esenţial cu privire la rolul nostru ca cetăţeni ai societăţii 
republicane, ceva care să denote o respectare a unei 
ideologii politice. Stânga-dreapta-centru au ieşit din 
limbajul românilor, pe bună dreptate. Dacă cel de-al doilea 
Război Mondial pare acum o încleştarea a naţiunilor, a 
sistemelor şi a ideologiilor - fascism, comunism, 
imperialism, democraţie, comunism - nu a fost, de fapt, 
decât un prilej de re-desenarea a hărţii influenţei şi puterii. 

În ultima mare bătălie a lumii s-a născut forţa care 
deţine controlul politic şi financiar al lumii, numit generic 
servicii de informaţii. Născute ca o necesitate a armatelor 
în timpul războiului, serviciile de intelligence şi securitate 
au devenit cele mai puternice forţe şi în plan civil. Aceste 
forţe au inventat Războiul Rece, sistemele politice 
democratice, statele moderne şi rotația politică a 
partidelor la putere, pentru a lăsa mulţimii o senzaţie de 
putere, de democraţie. Securitatea de care ne temem într- 
atât, nu este decât filiera românească a aceluiaşi sistem 
care conduce lumea prin informaţii şi manipulare. 

Ce este Dreapta? 

Şi de ce stânga sau dreapta? Aţi accepta vreodată o 
luptă politică în care s-ar război două clanuri mafiote, ei 
sau alţii, cu scopul declarat de a pune mâna pe putere sau 
bani? Evident că nu. Aşa că lupta trebuie să se dea 
ideologic. Dreapta sau stânga, democrați sau republicani, 
laburişti sau conservatori. Unii sau alţii, câteodată chiar 
aceeaşi. Dar ce este dreapta? Acest concept este născut în 
timpul Revoluţiei Franceze, când susţinătorii vechiului 
regim, al ierarhiei, tradiţiei şi a religiei, s-a aşezat în 
partea dreaptă a preşedintelui în sala parlamentului. De la 
1789 s-au schimbat multe. Nu însă şi pentru gânditorii 


politici din România. Dacă dreapta e deja un termen 
desuet, care nu mai poate fi aplicat politic (el desemnând 
deopotrivă naţionalişti, libertarieni, conservatori, liberali 
sau creştin-democraţi), el pare să fie la noi veşnic viu, 
fluturat în momente de criză sau panică, ca un panaceu 
universal la probleme acestei ţări, însă niciodată folosit. 

Uniunea Forţelor de Dreapta 

În România post-decembristă, poate cea mai vocală 
mişcare politică de dreapta a fost Uniunea Forţelor de 
Dreapta. Partidul Alternativa României (PAR) a fost fondat 
de către armeanul Varujan Vozganian cu puţin timp 
înaintea alegerilor parlamentare din 1996, devenind 
preşedinte al acestuia (1996 - 1999). Partidul Alternativa 
României şi-a schimbat denumirea în cea de Uniunea 
Forţelor de Dreapta la data de 28 martie 1999, Vosganian 
îndeplinind funcţiile de copreşedinte (1999 - 2001) şi 
preşedinte (2001 - 2003) al acestui partid. UFD a fost 
membru al coaliţiei CDR 2000, lansată în august 2000 cu 
scopul de a participa la alegerile din anul 2000. UFD a 
fuzionat prin absorbţie cu Partidul Naţional Liberal la 19 
aprilie 2003. Cu ce se deosebeşte UFD de alte partide 
formate în anii 1990 care apoi au fuzionat sau au fost 
absorbite? Ei bine, a fost una din singurele iniţiative cu un 
clar mesaj ideologic de dreapta. Desigur, a fost o dreaptă 
românească, adică una menită să nu prea supere pe 
nimeni, însă din efortul formării acestui partid's/a născut şi 
un manifest de dreapta care merită menţionat. Manifestul 
Dreptei din România, elaborat în 1998 de către Vosganian, 
Adrian Iorgulescu şi Laurenţiu Ulici, a stat la baza fondării 
UFD. Parte a acestui manifest poate fi găsit azi în volumul 
Mesajul Dreptei Româneşti, autor Varujan Vosganian, 
apărut în 2001 la Editura Nemira. 

Volumul se bazează pe mesajul economic, moral şi 
naţional ai dreptei româneşti, cu trimiteri la politica 
vremii, a anului 1998. Construit ca un compendiu politic, 
Mesajul Dreptei nu poate a fi expresia gândirii unui grup 
activ de români, ci mai degrabă un manual politic care 
trebuia învăţat şi asumat. De exemplu, cel mai interesant 


capitol este Caracterul Democratic ai Dreptei Româneşti, 
care afirmă fără de tăgadă că pericolul stângii nu vine de 
la PRM, ci de la PSD, partid cu care PNL este astăzi aliat 
pentru lupta împotriva lui Traian Băsescu. Adică 
preşedintele suspendat care flutură la manifestații o 
adevărată suită de proiecte de civice de dreapta, conduse 
de Ungureanu, Neamţu sau alţii. Sesizaţi ironia. 

Care este de fapt scopul redării conţinutului acestei 
fiţuici politice de dreapta a UFD-ului. Am avut de a face cu 
o construcție artificială a  Dreptei din România. 
Teoreticizată de Vosganian, preluată acum de Mihail 
Neamţu şi excluşii din Noua Dreaptă, dreapta de la noi a 
fost ceva care nu existat cu adevărat după 1990, ci a fost, 
cum am afirmat la început, doar o flamură pentru visători 
şi idealişti, menită să distragă atenţia, să ucidă energii 
creatoare, să mintă. Delimitare fermă de legionarism este 
tot un subcapitol din cartea lui Vosganian, unde pe 
parcursul a trei pagini se reiterează toate teoriile inventate 
de comunişti despre Mişcarea Legionară şi se 
concluzionează că, cu toate că legionarii de frunte (Gyr 
Motru, Crainic. 

Ţutea, Cioran, Eliade, Vulcănescu, Stăniloae, 
Ionescu, Noica, Bernea) sunt cei care stau la baza dreptei 
româneşti, mişcarea din care au făcut ei parte nu a fost 
una autentică de dreapta. 

Dreptacii lui Băsescu: ICCD şi Noua Republică 

In aceste zile Partidul Democrat Liberal, urmaş direct 
al FSN-ului şi frate de sânge cu PSD-ul, îşi trăieşte 
ultimele clipe. Cu preşedintele Traian Băsescu suspendat 
şi cu doar două săptămâni până la referendumul popular 
care va consfinţi demiterea lui Băsescu, organizaţiile de 
rezervă au început să iasă la iveală, ca alternative 
(evident!) de dreapta, apărătoare ale democraţiei, tradiţiei 
şi cum spuneam, panaceul universal, soluţia la tot ce este 
rău în România. 

Este poate stupid să analizăm cu seriozitate cum 
oameni ai sistemului, de genul fostului PNL ist şi şef al 
SIE, Mihai Răzvan Ungureanu, critică sistemul. Este de-a 


dreptul halucinant cu unii încă se angajează la dezbateri 
serioase despre bunele intenţii ale copiilor de trupă ai lui 
Băsescu, fie că se numesc Ungureanu, Preda, Neamţu, 
Macovei sau Paleologu. 

Prima dintre aceste organizaţii care doresc să 
monopolizeze sceba politică de dreapta este Iniţiativa 
Civică de Centru Dreapta. Condusă de Mihai Răzvan 
Ungureanu, fost UTC-ist de frunte şi director al Serviciului 
de Informaţii Externe, fost premier, a fost fondată de 
Monica Macovei, Cristian Preda şi loan Stanomir în 6 iulie 
2012, cu doar o săptămână înainte. Pregătită în presă în 
jurul persoanei lui Ungureanu, despre care se vorbea tot 
mai mult ca un viitor preşedinte al României, Iniţiativa a 
reuşit până acum doar să asigure suport în cămăşi albe 
preşedintelui suspendat Băsescu, la manifestaţiile cu 
activişti organizate înainte de referendum. 

„Scopul Iniţiativei Civice de Centru Dreapta este 
acela de a se constitui într-o platformă flexibilă a societăţii 
civile în baza căreia sunt aşteptaţi să se exprime toţi 
cetăţenii ale căror valori şi principii despre societate, 
economie şi viață politică sunt apropiate dreptei 
europene”. 

Adică un fel de agora pentru toată lumea. Care 
promovază profesionalismul şi blamează clientela politică, 
după ce soţia lui Ungureanu a fost descoperită ca partener 
de afaceri la OMV, unde încasează sute de mii de euro pe 
an, compania austriacă OMV fiind pe lista companiilor pe 
care SIE-ul lui Ungureanu trebuia să le ţină sub 
supraveghere. „În politica internă, vrem să fie răsplătite 
meritul şi competenţa, seriozitatea şi profesionalismul. 
Fiindcă ne-am săturat de improvizații şi de traseism, de 
baroni locali şi de clienţi politici!” 

Noua Republică. O altă platformă civică de dreapta 
devenită partid, fondată de Mihail Neamţu, care de 
asemenea funcţionează ca ONG de suport al lui Traian 
Băsescu. Fondată în 

2011 ca un ONG, Noua Republică a devenit partid în 
anul 2012 fără vreun efort notabil, în sensul vreunei 


campanii de strângeri de semnături. Liderul acestui partid 
este Mihail Neamţu, un eseist şi teolog din Arad, prezent 
la toate dezbaterile televizate, un autointitulat om de 
dreapta şi istoric, caracterizat de o agresivitate nespecifică 
vârstei sale de doar 34 de ani. Promovat multă vreme de 
Hotnews, Idei în Dialog, Dilema Veche şi Revista 22, adică 
de toate publicaţiile patronate indirect de pupilii lui Traian 
Băsescu cu dâre de finanţare din partea lui George Soroş, 
Mihail Neamţu este cu siguranţă planul B pentru Băsescu, 
planul A fiind MR Ungureanu. Crezul Politic al lui Neamţu, 
un eseu plin de îndemnuri puerile care se aseamănă izbitor 
de mult cu manifestul lui Ungureanu, pare a fi doar o 
încercare a anului 

2012 de a reitera modul în care s-a format UFD, însă 
cu oameni mai puţini inteligenţi şi cu siguranţă mai puţin 
culţi. Mihail Neamţu, pe care îl putem considera doar un 
sfertodoct trimis la muncă de Băsescu, nu are nici alura şi 
nici flerul politic pentru a duce la bun sfârşi această 
manevră de dreapta adresată unui popor român care nu 
mai crede în ideologii şi nici nu îi mai pasă de simbolurile 
politice fine ce aduc a Piaţa Universităţii (a se vedea 
cămăşile albe). 

Dar cum rămâne cu naţionaliştii români, adevărații 
dreptaci? Ultimul episod, partea II, va fi publicat în această 
săptămână. Noua Dreapta, Totul pentru Țară, Alianţa 
Naţională şi MISA, toate dezvăluirile pe care nu le ştiaţi le 
veţi afla doar pe Napoca News.ro! 

Comentariu user Gigel pe Napoca News la articol. 

Citat: „Promovat multă vreme de Hotnews, Idei în 
Dialog, Dilema Veche şi Revista 22, adică de toate 
publicaţiile patronate indirect de pupilii lui Traian Băsescu 
cu dâre de finanţare din partea lui George Soroş, Mihail 
Neamţu este cu siguranţă planul B pentru Băsescu, planul 
A fiind MR Ungureanu”. 

Dacă autorul chiar crede ca dreapta portocalie de la 
noi e finanţata de Soros, atunci înseamnă ca trăieşte pe 
altă lume. Având în vedere ideile pe care le împărtăşeşte şi 
le susţine în mod public, Soros ar trebui mai degrabă să 


susţină la noi ONG-uri şi fundaţii cu orientare asumata de 
stânga. 

Cei care se afla de fapt în spatele „intelectualilor lui 
Băsescu” şi în mod probabil şi în spatele noilor mişcări de 
dreapta sunt de fapt MARII RIVALI Al LUI SOROS de peste 
Ocean, fraţii Charles Koch şi David Koch. Aceştia 
controlează practic câteva mari ONG-uri, think tank-uri şi 
fundaţii americane, cum ar fi ca exemple Cato Institute (în 
legătura cu care fraţii au avut recent şi un proces când au 
încercat să obţină controlul total asupra fundaţiei şi nu să 
îl mai împartă şi cu alţii ca pana de curând) şi Atlas 
Network. lar respectivele entităţi (fundaţii etc.) de peste 
Ocean susţin la rândul lor entităţile similare de la noi cu 
orientare asumata de dreapta (CADI şi altele). 

Dintr-un articol ca cel de mai sus se vede foarte bine 
faptul ca în prezent cine nu e atent la ceea ce se întâmpla 
în viaţa politica din SUA nu mai este capabil să priceapă ce 
se întâmpla la noi în viaţa politica. România şi-a intrat atât 
de bine în rolul de colonie încât pentru viitorul ei contează 
în prezent mai mult cine câştiga alegerile în SUA decât 
cine le câştiga acasă. lar în timp ce pentru politicienii 
noştri ideologia este de fapt un moft, în SUA pentru actorii 
politici de acolo IDEOLOGIA CONTEAZĂ ENORM. Şi în 
prezent păpuşarii se afla în America, în timp ce aici au 
rămas doar marionetele - deciziile se iau de fapt peste 
ocean şi ai noştri doar le pun în aplicare. 

Un mic exemplu/previziune apropo de influenta 
politica americană la noi: dacă în SUA în toamna asta pierd 
Obama şi democraţii, aşteptaţi-vă la nişte privatizări de-a 
dreptul sălbatice în sistemul nostru de sănătate. In 
momentul ăsta dreptacii noştri portocalii încă se mai simt 
cât de cât timorati şi de răscoalele autohtone din iarna, dar 
odată ce ar vedea ca stăpânii lor americani au câştigat nu 
vor mai avea niciun fel de inhibiţii - şi de data asta, 
îmbărbătaţi de o victorie a lui Romney & co. şi de moartea 
Obamacare-ului, s-ar putea inclusiv să îl arunce în suturi 
afară din minister pe Arafat, chestie pe care n-au avut 
curajul să o facă asta iarna. 


Un episod interesant din istoria recentă a 
naţionalismului românesc este cel al mişcării din Piaţa 
Universităţii din anul 1990, când foştii nomenclaturişti ai 
Partidului Comunist Român conduşi de Ion Iliescu se 
erijaseră în revoluționari şi preluaseră conducerea 
României „democratice”. Mai interesant decât 
evenimentele avute loc în Piaţa Universităţii între 22 
aprilie şi 15 iunie sunt personalităţile pe care le-a create 
acest fenomen şi implicarea lor în politica post- 
decembristă: Marian Munteanu este unul dintre 
personajele cheie ale fenomenului Piaţa Universităţii, a 
cărui activitate anticomunistă începe încă de dinainte de 
1989. 

Marian Munteanu, luptător anticomunist şi 
lider al ASC 

Dar cine este Marian Munteanu, care sunt legăturile 
sale cu profesorul Ion Coja, un alt lider al naţionaliştilor 
români, cu Virgil Măgureanu sau cu Petre Ţutea? 


Probabil cea mai completă analiză dedicată lui 
Marian Munteanu este publicată de către Traian Călin Uba 
în România Liberă. Analiza, publicată chiar şi pe site-ul 
personal al lui Munteanu este formată din mărturiile unor 
colegi şi profesori, printre care şi Mugur Vasiliu, un 
binecunoscut militant naţionalist şi legionar, fondator al 
partidelor Mişcarea Conservatoare şi Axa Neamului, dar şi 
membru în partidul fondat de Munteanu, Mişcare pentru 
România, din care mai făceau parte şi George Roncea, Dan 
Dungaciu şi lon Coja. 

CV-ul complet al lui Marian Munteanu ne poate părea 
un pic bizar, analizat la 22 de ani de la Revoluţie. In anul 
1990, când spaima de terorişti era încă un lucru comun 
printre românii traumatizaţi de violențele din decembrie 
1989, Marian Munteanu se prezenta fără menajamente un 
luptător anticomunist încă din 1985, cu toate că în 1989 
acesta era lider al Asociaţiei Studenţilor Comunişti (ASC) 
pe an în cadrul Facultăţii de Litere a Universităţii din 
Bucureşti, unde acesta era student la secţia de 


românăportugheză. „Laprima şedinţă A.S.C. Marian a fost 
propus ca secretar de an şi ales cu o mare majoritate. A 
fost reales până în anul III. Era foarte potrivit pentru 
această functie [...] După Revoluţie mi s-a părut ciudat că 
a fost din nou reales - de astă dată ca lider al studenţilor 
în Ligă. Consideram că oamenii care au avut înainte funcții 
politice nu ar trebui să conducă şi acum. Marian a fost 
membru PC.R. Şi de aceea mulţi sau împotrivit la 
realegerea lui. Marian a răspuns însă că funcţia pe care a 
avut-o îi permitea să lupte dinăuntru împotriva sistemului. 
În rândul celor care s-au opus alegerii lui Marian ca lider 
al Ligii m-am numărat şi eu.”, mărturiseşte fosta colegă 
Pupeza Codrina în articolul lui Traian Călin Uba. Potrivit 
propriilor declaraţii, activitatea sa anticomunistă s-a 
desfăşurat între anii 1985 - 1989, prin promovarea de 
repere şi personalităţi româneşti marginalizate, o mare 
parte fiind membri ai Mişcării Legionare, prin organizare 
de colocvii sau conferințe dedicate personalităților 
interzise în timpul regimului comunist, cum ar fi Mircea 
Eliade, Emil Cioran, Petre Ţutea, Ernest Bernea, Nae 
Ionescu, Dumitru Stăniloae, toate personalităţii care au 
cochetat cu Mişcare Legionară. Repercusiunile acestor 
acţiuni anticomuniste sunt descrise chiar de către Marian 
Munteanu pe site-ul personal (la persoana a treia): 

În anii 1988 - 1989 este arestat şi interogat în mai 
multe rânduri, fiind învinuit de „propagandă creştină, 
ostilă ideologiei marxist-leniniste“, principala acuzaţie 
fiind aceea de discipol al gânditorului Petre Ţuţea. In 
pofida presiunilor şi amenințărilor, refuza să colaboreze cu 
securitatea şi nu semnează niciun angajament de acest tip. 

Cu toate acestea, în anii 1988 şi 1989, Marian 
Munteanu nu este doar membru al PCR, ci şi lider al ASC. 

La căpătâiul lui Petre Ţutea, alături de Ion Coja 

Dar cea mai interesantă activitate a lui Marian 
Munteanu, pe vremea când acesta era student, a fost 
apropierea de filosoful Petre Ţutea. Filosoful s-a aflat după 
eliberarea sa în 1964, sub permanenta supraveghere a 
Securităţii comuniste. Deţinut fără condamnare între 1948 


şi 1953 şi apoi între 1956 şi 1964, fostul director din 
cadrul Ministerului Economiei Naţionale din timpul 
statului naţional-legionar, Ţutea era încă în anii 1980 
capabil să provoace, să dezmintă, dar mai ales să ia în 
derâdere regimul comunist. Desele percheziţii la locuinţa 
sa, descinderi şi confiscări de materiale au devenit mai 
blânde spre finalul anului 1980. Atunci un grup de studenţi 
de la Facultatea de Litere a Universităţii din Bucureşti au 
devenit  confidenţii lui Petre  Ţutea,  îngrijindu-l, 
conversându-l, înregistrându-l şi chiar corespondând cu 
prietenii săi aflaţi în exilul străinătăţii. 


Întâmplător sau nu, Marian Munteanu, Mugur Vasiliu 
dar şi profesorul Ion Coja s-au aflat printre confidenţii lui 
Ţuţea. Garsoniera lui Ţutea era un loc unde se pelerinau 
diferite persoane, unele dornice din a se înfrupta din 
înţelepciunea vorbită a marelui filosof, alţii pentru a-l trage 
de limbă sau a-l verifica periodic. Modul în care Munteanu 
a ajuns în preajma lui Ţutea este evocat de către 
profesorul său, Ion Coja: 

„Mulţi dintre profesorii de la Universitate, mai ales 
cei cu nivel politic mai bine certificat, primeau sarcina de 
a fi <îndrumători de grupă», un fel de diriginţi. Nu mi s-a 
dat această dovadă de încredere decât o singură dată, în 
1987, şi s-a nimerit ca grupa de anul întâi pe care urma s-o 
păstoresc timp de patru ani să fie grupa lui Marian 
Munteanu. Ne-am apropiat imediat unul de altul, dar şi de 
alţi colegi ai lui Marian. Nu mai ştiu cum s-a făcut de l-am 
dus pe el şi alţi colegi pe la Ţuţea. Felul de a gândi 
naționalist al lui Marian ştiam că o să-i facă mare plăcere 
bătrânului. Mai gândeau ca el şi ceilalţi colegi ai săi, alde 
Mugur Vasiliu, Mihai Gheorghiu... [...] Cred că incă din 
1988 s-a constituit un grup numeros de studenţi, adunaţi 
de mine, de loan Alexandru şi de Mihai Neagu Basarab, 
care făceau cu rândul pe lângă Petre Ţuţea, unul 
dimineaţa, altul după-amiaza. Îl ajutau să se îmbrace, să 
mănânce, să iasă la o plimbare în Cişmigiu”. 

Mărturiile lui Ion Coja sunt fără echivoc. Veghea 


făcută la căpătâiul lui Petre Țutea între 1988 şi 1989 era 
organizată de Ion Coja şi studenţii erau aleşi tot de acesta. 
Mai târziu, atât Munteanu cât şi oja se vor implica în lupta 
politică din România post-decembristă. Marian în cadrul 
mişcărilor din Piaţa Universităţii, a Alianţei Civice, 
Mişcării pentru România şi PUNR, iar Ion Coja în cadrul 
Vetrei Româneşti, a PUNR şi mai apoi ca fondator din 
umbră la Noii Drepte. 
O coincidentă bizară 


Probabil puţină lume nu a auzit de profesorul Ion 
Coja. Conferențiar la Facultatea de Litere de la 
Universitatea din Bucureştiunde ţine un curs de lingvistică 
generală, Ion Coja a devenit cunoscut în anii 1990 prin 
activitatea sa politică naționalistă, ca senator între 1992 şi 
1996 pe listele Partidului Democrat Agrar din România 
(care apoi a fuzionat cu Partidul Noua Românie în 1998, 
condus de Virgil Măgureanu), ca fondator al Asociaţiei 
Culturale Vatra Românească, dar şi ca şi candidat la 
Primăria Bucureşti în anul 2004 din partea Partidului 
Naţional Democrat Creştin (PNDC), aflat în acea perioadă 
sub conducerea directă a Noii Drepte. Un oponent fervent 
al tezei holocaustului evreiesc din România, Ion Coja este 
şi autor al mai multor cărţi pe această temă şi un militant 
împotriva revizionismului maghiar. 

Pe vremea când era profesorul lui Marian Munteanu 
şi organiza grupuri de studenţi pentru a-l îngriji pe Țutea, 
Ion Coja era şi secretar de partid. Un episod extrem de 
interesant este cel al legăturii dintre Ţutea şi Cioran, 
ţinută personal de cător Ion Coja, prin călătorii la Paris: 

„Când, în 1988, la Paris, întâlnindu-mă cu Emil 
Cioran la care fusesem trimis de Petre Ţuţea, i-am povestit 
„ce mai face Petrache“ [...] Mi-a dat o carte cu un autograf 
pentru Petre Ţuţea, un alt autograf pentru mine şi un 
autograf al lui Montherlant pentru Cioran, „hommage à 
Ms. Cioran” zicându-mi că-l poate vinde „Petrache“, să ia 
un ban pe el. Mi-a mai dat o mie de franci şi nişte costume 
de haine pentru acelaşi Petrache, şi se tot mira Petre 


Ţuţea ce bine i-a nimerit Cioran măsura”. 

Conversaţia, descrisă pe larg aici: Ion Coja 
recunoaşte: În 1985 am încheiat un raport de 300 de 
pagini asupra activităţii lui Petre Ţuţea 

Putem pune aici la îndoială modul în care Coja sau 
Munteanu au fost aleşi pentru a se afla în prezenţa lui 
Petre [utea. Putem discuta modul în care Ion Coja 
călătorea liber la Paris în anii 1980, când românii abia 
puteau să viziteze ţara prietenă Ungaria, sau modul în care 
Coja se întâlnea cu persoane urmărite de Securitate până 
în anii 1990, cum ar fi Emil Cioran, ba chiar transporta 
pentru acesta în ţară sume mari de bani. Fie aceste lucruri 
nu s-au întâmplat niciodată, fie ele au fost făcute cu 
acordul sau coordonarea Securităţii! Având în vedere că 
Emil Cioran a fost în evidenţele Securităţii până în mai 
1990. 


În nota informativă Nr f. 7/0041922 din 22.11.1988 
clasificată Strict Secret, un agent a cărui identitate nu 
apare în arhive CNSAS descrie o întâlnire la Paris cu Emil 
Cioran. Se discută despre patriotismul anti-maghiar al lui 
Ceauşescu, despre invenţia cu evreii exterminați în 
România, dar şi despre Petre Ţutea. Această notă este 
publicată în cartea Cioran şi Securitatea editată de Stelian 
Tănase: 

„In general, ce i-am pus lui Cioran sunt lucruri pe 
care le cred cu sinceritate şi de aceea cred că am reuşit să 
fiu convingător. Dacă era după Cioran, convorbirea 
noastră s-ar fi prelungit încă mult. I-am făcut şi eu un 
cadou soției sale, ca din partea lui Tutea, şi Cioran să 
bucurat grozav. Nu din pricina asta, ci, după alte semne şi 
informații, ştiu că o duce extrem de modest din punct de 
vedere financiar”. 

Deci cum îşi permitea Cioran cel sărac lipit să facă 
cadouri de mii de franci lui Ţutea? Şi cine este misteriosul 
securist care vorbea cu amândoi, le făcea cadouri în 
numele lor, făcea pe curierul dar, mai ales, discuta despre 
revizionismul maghiar şi holocaustul inventat din 


România? 

Munteanu, acuzat de colaborare cu Securitatea 

Ion Coja a fost cel care, în calitate de senator PDAR, 
vorbea deja despre o alianţă între Mişcare pentru România 
a lui Munteanu şi Partidul Noua Dreaptă a lui Sorescu (a 
nu se confunda cu actuala Asociaţie Noua Dreaptă). 
Munteanu devenise în 1992 fondator al PMR, după ce 
devenise şi fondator şi lider al Ligii Studenţilor chiar în 23 
decembrie 1989. În decembrie 1990 participă la fondarea 
Alianţei Civice, fiind ales primul preşedinte al alianţei, dar 
renunţă la calitate de membru pentru a-şi forma propriul 
partid. Partidul a fost înfiinţat pe scheletul organizaţiei de 
tineret Mişcare pentru România, care s-a desfiinţat în 
2005. 

Imaginile cu un Marian Munteanu bătut de minerii 
aduşi de Ion Iliescu în Piaţa Universităţii i-au garantat 
acestuia un statut de lider moral în cadrul mişcărilor 
politice de dreapta de după 1989. 

Inregistrat în 23 decembrie 1991, partidul urmărea 
îndeaproape principiile legionare de organizare internă, 
bazate în primul rând de competenţă şi meritocraţie, 
potrivit programului partidului. Dacă la început s-a 
speculat în legătură cu afinităţile legionare ale MPR, 
dubiile au fost împrăştiate în 1993 când Munteanu a 
publicat o scrisoare deschisă foştilor legionari, pentru a se 
alătura partidului său. Nu a durat mult până Munteanu a 
fost acuzat de colaborare cu Securitatea. 

Dan Zamfirescu spunea într-un interviu dat în 1993, 
că i-a propus lui Munteanu să îşi dezvăluie unul altuia 
gradul pe care îl au în Securitate. Şi că, mai mult, 
Munteanu era preocupat în decembrei 1989 că dosarul său 
va fi dat publicităţii. Chiar Ion Coja afirmă pe blogul 
personal, fără menajamente, că studentul Munteanu, pe 
care el l-a dus la Ţutea şi pe care l-a susţinut apoi în lupta 
politică, este securist: 

„Marian Munteanu a fost anchetat de securitate 
odată cu alţi vreo zece - cincisprezece studenţi care 
mergeau cu rândul la Petre Ţuţea acasă. Păi, la un moment 


dat, securitatea, drăguța de ea, care îl urmărea pas cu pas 
pe nea Petrache Ţuţea, doar deh, era un duşman al 
poporului, a declanşat o anchetă, i-a luat la întrebări pe 
studenţii care veneau la bietul bătrân, i-a ameninţat, le-a 
cerut să nu mai calce pe acolo etc. Deci, atunci, Marian 
Munteanu, mi-a spus-o şi el, a avut de-a face cu 
securitatea!... Deci, dacă Marian Munteanu s-o fi angajat 
la aşa ceva, nu putea fi decât o chestiune formală, să scape 
din anchetă. Important nu e dacă Marian a semnat un 
contract cu ei, ci dacă după aceea a făcut, a făcut vreo 
ticăloşie! A făcut? Iţi spun eu: n-a făcut!” 

Politica şi retragerea lui Munteanu 

Dar Munteanu s-a făcut remarcat în politică doar în 
anii 1999 - 2000, când este propus la o candidatură la 
preşedinţia României din partea PUNR, susținătorul său 
fiind Mircea Druc, fost prim-ministru al Republicii 
Moldova. PUNR cu candidatul Munteanu decide să facă o 
alianţă tocmai cu partidul lui Virgil Măgureanu, primul 
director al SRI specializat în mişcări politice fasciste, 
Partidul Naţional Român. Uniunea partidelor capătă 
denumirea de Alianţa Naţională, o denumire refolosită 
nefericit de către grupurile legionare din Capitală 
susţinute de foşti membri ai Noii Drepte. Modul în care 
Munteanu se retrage de la cursa pentru Cotroceni nu este 
clară. Acesta declară ca a renunţat de bunăvoie, deoarece 
alianţa cu Măgureanu a dus la excludere multor membri 
tineri şi compromiterea platformei politice a lui Munteanu. 
Alte voci spuneau că i s-ar fi scos dosarul de colaborare cu 
Securitatea şi a renunţat de bunăvoie. 

Cert este că că în 1999, cotidianul Atac la Persoană 
publicase pe prima pagină în facsimil acordul de 
colaborare semnat de Munteanu cu Securitatea în 
septembrie 1998. În 1994, un fost şef de contrainformaţii 
al Armatei, generalul Dumitru I Dumitru, făcea parte din 
conducere MPR. 

Între cele două experienţe politice ale lui Munteanu, 
cu MPR şi PUNR, efectuează un stagiu de specializare în 
ştiinţe politice şi guvernamentale la Washington, SUA, ca 


bursier al Naţional Forum Foundation (Admiral Jeremiah 
Denton Foundation) în 1993. În 1998 îl regăsim alături de 
delegaţia care îl însoțea pe premierul Radu Vasile în Italia, 
ca apoi în 1999 se zvonea că se va înscrie în PNL. 

Dar nici profesorul Ion Coja nu se lasă de politică. 
PDAR, pe a cărui liste a ajuns senator de Constanţa, a 
fuzionat în 1998 to cu partidul lui Măgureanu. În 2004 
candidează la primăria Bucureşti pe listele PNDC: Ne-am 
adresat PNDC, adică domnilor Oprea Niţă şi Horia Niţă, 
tată şi fiu! îi cunoşteam din 2004, când am candidat pentru 
dânşii la locale, impreună cu băieţii din Noua Dreaptă, pe 
care i-am tras după mine! 

În 2009 Ion Coja anunţă candidatura independentă la 
preşedinţia României, dar candidatura sa este respinsă de 
BEC. Vina o poartă, potrivit lui Coja, un fost colonel de 
Securitate care ar fi falsificat unele liste cu semnătui: 
http://www.ioncoj a.ro/prezi denti al e/comuni cât/. 


Dar de ce contează, până la urmă, biografiile lui 
Munteanu sau Ion Coja. Cei doi nu mai activează în viaţa 
politică în acest moment şi nu mai au nicio influenţă. 
Marian Munteanu a devenit între timp un om de afaceri 
prosper, cu sediu în Piaţa Rosetti. Răpoosatul Cristian 
Paţurcă, autorul imnului golanilor, scria despre el: „Marian 
Munteanu a luat-o cu afacerile, n-a mai băgat în seamă pe 
nimeni. Da, a ajuns şi ăsta mare şi tare. A ajuns pe dracu’. 
Vali Sterian a fost singurul care l-a înfruntat şi l-a făcut 
trădător nenorocit”. Ion Coja s-a implicat activ în formarea 
Asociaţiei Noua Dreaptă şi a candidat susţinut de aceasta. 
A încercat să candideze şi susţinut de coloneii din 
Securitate şi nu i-a ieşit. Până la urmă este vorba de a 
separa persoanele rău intenţionate de cele oportuniste. 
Munteanu şi Coja, cei doi prieteni ai lui Ţutea din 1989, se 
încadrează foarte bine în cele două categorii. Rămâne să 
ghiciţi care e oportunistul şi care e cel rău intenţionat. 

Toţi Oamenii Dreptei. Episodul „Noua Dreaptă”, 
marca Radu Sorescu 

Denumirea „Noua Dreaptă” a devenit deja un brand 


de ţară, cu semnificaţie diferită pentru fiecare dintre 
români. Dacă pentru unii înseamnă ultima mişcare 
naționalistă de tineret activă din întreaga Europă (voi 
arăta în episoadele următoare de ce afirm acest lucru), 
pentru alţii înseamnă o grupare extremistă şi xenofobă, un 
real pericol pentru minoritățile de orice fel, iar pentru unii 
însemnă doar un grup de oameni care nu au altceva mai 
bun de făcut. Pentru câţiva români, însă, denumirea de 
Noua Dreaptă evocă amintiri din anii 1990, înainte de 
înfiinţarea actualei organizaţii Noua Dreaptă în 2001. Intre 
1992 şi 1995 Radu Sorescu, nepot al marelui poet oltean 
Marin Sorescu, a înfiinţat un partid cu denumire 
asemănătoare, Partidul Dreapta Naţională şi a editat o 
revistă cu numele „Noua Dreaptă”. 

Cine este Radu Sorescu 

Radu Sorescu este un poet, dramaturg şi eseist 
născut 20 august 1964 în Craiova. Este nepot al poetului 
Marin Sorescu, fiul Constantinei Sorescu (născută Avram) 
şi al scriitorului George Sorescu, profesori universitari. 
Modul cum a ajuns nepotul lui Marin Sorescu să înfiinţeze 
un partid considerat naţionalist şi extremist nu este încă 
foarte clar şi cel mai probabil că persoanele care au fost 
martore acestei geneze nu se vor înghesui să evoce aceste 
evenimente prea curând. Partidul lui Sorescu, un partid 
fără vreun impact real în politica post decembristă, a 
devenit în acea peridoadă o culcă a bătăii, alături de PRM- 
ul lui Vadim Tudor, nominalizat de toate publicaţiile şi 
studiile venite din străinătate ca un exponent agresiv al 
extremismului, al legionarismului şi al şovinismului. 

Radu Sorescu - foto 


În lucrarea „Faţa întunecată a politicii post- 
comuniste din România” editate de V.G. Băleanu în martie 
2001 în cadrul Centrului de Studii ale Conflictelor 
(organism care aparţine Defence Academy of the United 
Kingdom din Marea Britanie), Radu Sorescu este încă 
amintit ca un important personaj al extremei drepte din 


România post-decembristă, cu toate că românii care îşi 
amintesc de ele şi de partidul său puteau fi numărați pe 
degete. 

Partidul Dreapta Naţională, în parlamentul 
României 

În anul 1993 partidul Dreapta Naţională se manifesta 
prin publicarea revistei Noua Dreaptă. Acesta a publicat în 
aprilie 2003, în cadrul revistei, manifestul ideologic al 
partidului defunct. Manifestul conţinea mesaje împotriva 
minorităţilor naţionale care nu doresc să fie asimilate de 
români şi în special a ungurilor, desemnaţi ca fiind „cruzi, 
răzbunători şi iredenişti”. Statul etnocratic descris de 
Radu Sorescu ar fi trebuit, potrivit Manifestului, să se 
orienteze extern către Germania şi Japonia, într-o 
reînfiinţarea a Axei, însă fără Italia. Tezele naţionaliste ale 
lui Radu Sorescu pot părea unele rudimentare şi puerile, 
în comparaţie cu mişcările naţionaliste ale anilor 2000, 
însă Partidul Dreapta Naţională şi revista Noua Dreaptă 
par să fie primele manifestări naţionaliste, chiar cu un iz 
nazist, din politica românească de după 1989. 

Partidul Dreapta Naţională s-a înfiinţat în anul 1992 
şi a activat până în anul 1996. A avut chiar un 
reprezentant în parlament, în persoana lui Cornel Brahaş. 
Acesta, ales pe listele PUNR, a devenit membru al PDN în 
1995, după ce a fost exclus din PUNR. Pe numele său real 
Ionel Viţu, Cornel Brahaş, folosind pseudonimul său literar 
inspirat din denumirea satului natal Brăhăşeşti din Galaţi, 
a fost exclus din PUNR după ce a fost acuzat de conducere 
partidului că ar fi deturnat fonduri din filiala bucureşteană 
a PUNR. Vicepreşedinte la PUNR şi vicepreşedintele 
Comisiei pentru cercetarea abuzurilor, corupţiei şi pentru 
petiţii, precum şi membru al Comisiei de cultura, îşi dă 
demisia şi se înscrie în partidul lui Sorescu, devenind 
astfel primul parlamentar pe care l-a avut PDN. Cornel 
Brahaş s-a sinucis în noiembrie 2005 la vârsta de 55 de ani 
împuşcându-se în cap, cel mai probabil din cauza depresiei 
şi a durerilor fizice provocate de artrita care îl ţintuise la 
pat şi îi amputase un picior. Membru al Uniunii Scriitorilor 


din România, Cornel Brahas este autorul volumului de 
versuri „Până la capăt şi mai departe” şi al romanului 
„Morţii nu mai ştiu drumul către casa”, apărut la Editura 
Militară, în 1990. 

Cornel Brahas - foto 


Manifestări ideologice - Revista Noua Dreapta 

Deja în anul 1993 Radu Sorescu nu se ferea să 
publice articole cu tentă legionară în revista Noua 
Dreaptă, publicând poze cu Generalul Cantacuzino 
Grănicerul sau Corneliu Zelea Codreanu. Acesta a anunţat 
şi înfiinţarea unor Gărzi Civice şi a impus organizarea în 
stil legionar, pe principiile cuiburilor, în cadrul partidului, 
afirmând că cele 10 porunci ale PDN s-au inspirat din cele 
publicate de Corneliu Zelea Codreanu în Cărticia Șefului 
de Cuib. Mai mult, Sorescu s-a autointitulat Căpitan, 
asemeni lui Codreanu, însă s-a retras subit din politică în 
1994, lăsându-l pe Brahas să se ocupe de reorganizarea 
partidului. 


Dispariţia partidului şi perioada Brahaş - Vasile 

În 1996, Brahaş este acuzat din nou că ar fi deturnat 
fonduri ale Partidului Dreapta Naţională şi este dat afară 
din partid. În 1996 legea electorală se schimbă şi partidul 
trebuie să strângă 10.000 de semnături de susţinere. 
Nefiind capabil de strângerea semnăturilor, este desfiinţat 
în noiembrie 1996. 

În iulie 1997 formează partidul Dreapta Românească 
şi anunţă că doreşte să colaboreze din nou cu Gheorghe 
Funar. Însă un alt politician devine un membru de vază ai 
Dreptei Româneşti: profesorul Ion Coja, care devine lider 
naţional al partidului. Chiar şi Jean Maurer, fiul 
premierului comunist, Gheorghe Maurer, devine membru 
al acestui partid. 

PDlL-istul Aurelian Pavelescu a fost chiar în 
conducerea partidului, din 1992 şi până în 1996. În CV-ul 
său postat pe site-ul Camerei Deputaţilor, se confirmă 
acest lucru: 1993 - 1996 - Partidul Dreapta Naţională - din 


1994 - 1996 Preşedinte. 

Radu Vasile, care avea să devină premier al României 
din partea PNŢCD, devine şi el membru ai Dreptei 
Româneşti. Dreapta Românească se transformă în 1999 în 
PPDR (Partidul Popular ai Dreptei Româneşti), cu 
susţinerea lui Radu Vasile. La un congres al partidului din 
februarie 2000 de la Braşov, Brahaş este înlăturat de la 
conducerea partidului şi Radu Vasile devine noul 
preşedinte. Noul partid cere înregistrarea la 9 februarie 
2000, dar un grup de membri de partid depun recurs, 
opunându-se formării la Tribunalul Bucureşti. Iniţial 
înfiinţarea este respinsă, dar apoi acceptată la recurs şi 
partidul ia naştere în apriie 200 o în mod oficial. După 
rezultatele slabe de la alegerile locale din 2000, PPDR nu 
mai participă şi la cele parlamentare. Radu Vasile devine 
însă senator pe listele Partidului Democrat, condus de 
Petre Roman. 

Controverse 

Radu Sorescu a devenit un apropiat nu numai al lui 
Coja, ci şi al exoticului personaj Constantin Burlacu, un 
aşa-zis legionar emigrat în SUA, cercetat de FBI pentru 
asasinarea profesorului Culianu. 

Răzvan Codrescu îl prezintă pe Radu Sorescu ca fiind 
„un personaj „uns cu toate alifiile”, alternând, în malaxorul 
unui tupeu  deconcertant, un  pseudolegionarism 
ultraradical cu un soi de mitocănie naţional-comunistă mai 
tinerească, precum şi afacerismul dubios cu exerciţiul 
intelectual de mâna a doua”. 

Un alt episod, confirmat se pare de către Radu 
Sorescu, este detaliat pe un blog 
(http://www.prazburg.com). 

„Din ce vorbeşte lumea, pentru că ăştia de la ziare şi 
televiziune nu mediatizează ei asemenea nenorociri, Radu 
a mers la el acasă cu o colegă. Are balta peşte: cu excepția 
a două-trei cazuri pe clasă, LFI a rămas şcoală de fete. Cu 
ei au mai fost alți câţiva hăndrălăi, prieteni sau colegi ai 
lui Sorescu. După câteva zile, fata a depus reclamaţie la 
miliție cum că a fost victima unui viol în grup. N-a precizat 


dacă Radu Sorescu şi ceilalți denunțaţi ca violatori au 
folosit protexuri. Deci, s-au dus toţi la Sorescu, pentru 
început în sufragerie. Taclale, antren, un Modern Talking, 
o Mihaela Runceanu, mai apoi un lichior din ăla verde, 
Arctic, scos din frigiderul cu acelaşi nume... Radu şi fata 
au ajuns la pat, fără să joace şah. El a susținut în anchetă 
că au făcut sex fără s-o fi silit, şi nici ea pe el. Dar Sorescu 
nu e singurul reclamat de către pretinsa victimă, ci şi 
ceilalţi, care după ce-a terminat treaba primul cică au luat- 
o la poştă, cum s-ar spune. 

Prin LFI umblă vorba că fata l-a şantajat pe Radu 
Sorescu. De aceea a reclamat violul la câteva zile după ce 
susține că s-a comis. El, ştiindu-se nevinovat sau pilos sau 
ambele, i-a răspuns: „Hai, fată, dă-i cu sasu de-aici! ”. Cert 
e că Radu Sorescu are mici şanse să vadă meciul cu FC 
Kaiserslautern în libertate. Adică să vadă meciul cu FC 
Kaiserslautern. Se va pune însă problema dac-o va urmări 
pe Știința în semifinală, sunt în stare să pun pariu că-i 
eliminăm pe  vest-germani. (Apropo, am auzit Că-n 
Occident există pronosporturi la care poți juca o sumă pe 
un singur meci!) 

Radu Sorescu a fost condamnat la nişte ani de 
închisoare. A ieşit înainte de termen, a terminat 
liceul şi facultatea. A fost ziarist după Revoluţie şi a 
înființat şi condus partidul Noua Dreaptă. Povestea cu 
violul a explicat-o ca pe-o inscenare pusă la cale unui 
anticomunist ca el”. 

Partea IX 

Toţi Oamenii Dreptei. Forumul Creştin Noua Dreaptă: 
primii cinci ani 

În episoadele anterioare ale acestui serial 
dedicat naţionalismului românesc post decembrist 
am construit doar contextul pentru prezentarea celei 
mai notorii organizaţii de acest tip din România: 
Noua Dreaptă. 

A nu se confunda cu Partidul Dreapta Naţională, 
fondat de Radu Sorescu în anii '90, Noua Dreaptă a fost 
fondată în anul 2000 sub forma unei organizaţii non- 


guvernamentale de către Tudor Ionescu, la Bucureşti. 
Forumul Creştin Noua Dreaptă, aşa cum s-a numit 
organizaţia naționalistă la începuturi, a luat naştere după 
ce tânărul bucureştean Tudor Ionescu, student la Drept, a 
părăsit Partidul Pentru Patrie şi a decis înfiinţarea unei 
organizaţii naţionaliste pentru tineret, după model 
european. 

Noua Dreaptă, o organizaţie după modelul 
european - A Treia Poziţie Internaţională 

Partidul pentru Patrie, înfiinţat în anul 1993 ca şi 
continuator al Partidului Totul Pentru Ţară de către 
Corneliu Zelea Codreanu şi generalul Gheorghe 
Cantacuzino Grănicerul în 10 decembrie 1934, era în anul 
2000 un partid care nu se sfia să se afişeze ca fiind 
legionar, ca şi acum, de altfel. Fondat la 30 ianuarie 1993, 
Partidul pentru Patrie este creaţia vechilor legionari Nistor 
Chioreanu, Virgil Mateiaş, Puiu Atanasiu, Nicu Păun, Nelu 
Rusu, Neculae Purcărea. Partidul l-a coptat mai târziu în 
conducere chiar şi pe Ion Gavrilă Ogoranu, actorul Ernest 
Maftei, Mircea Nicolau şi pe actualul secretar general, 
imaginea publică a partidului, profesorul de geografie 
Florin Dobrescu. Una din iniţiativele mai aparte ale 
Partidului pentru Patrie a fost construirea unui sediu 
propriu în Bucureşti, pe strada Veseliei nr. 21 din Ferentari 
(Bucureşti), proiect finalizat în anul 2000. Intr-una din 
pozele de la ceremonia de inaugurare este surprins şi 
tânărul Tudor Ionescu, membru al partidului, dar şi al unui 
cuib legionar care funcţiona în cadrul partidului. 


Motivul pentru care Tudor lonescu a decis să 
înfiinţeze propria organizaţie naționalistă ţin mai degrabă 
de opţiuni personale şi a specula pe această temă, după 12 
ani, nu mai are rost. Putem însă să ţine cont de contextul 
mişcărilor naţionaliste din anul 2000. Partidul pentru 

Patrie, un partid care se declara făţiş legionar nu 
avea niciun impact politic real şi nu reuşea să obţină, la 
alegerile la care participa, vreun mandat. In acest timp 
Europa era cuprinsă de revirimentul organizaţiilor 


naţionaliste de tineret, care adoptau un nou model de 
acţiune şi o ideologie care lăsat în urmă nazismul şi de 
multe ori chiar şovinismul. Forza Nuova din Italia, Falanga 
din Spania, NOP din Polonia, NPD din Germania, dar şi 
Zorii Aurii din Grecia, gruparea care a ajuns în 
parlamentul elen în anul 2012, erau mişcările naţionaliste 
din Europa care reprezentau noul val, al cele de-a Treia 
Poziţii internaţionale, anticomuniste şi anticapitaliste, 
patriotice, identitare şi revoluţionare. 

Cel mai probabil aceste mişcări au reprezentat 
modelul pe care Tudor Ionescu a dorit să îl urmeze. Intr-o 
Românie în care puţinele organizaţii şi partide naţionaliste 
se preocupa în primul rând a se certa pe tema continuității 
legionare, Forumul Creştin Noua Dreaptă a reprezentat un 
pas înainte. Noua Dreaptă avea să formeze mai târziu 
European Naţional Front (ENF), o organizaţie umbrelă 
care cuprindea toate aceste partide şi mişcări. 

Primul an: alegerea ideologiei şi primele acţiuni 

Potrivit unor persoane care acum nu mai fac parte 
din Noua Dreaptă, decizia de a urma un model naţionalist 
sau altul nu a fost făcută din momentul zero al fondării. 
Venind dintr-un mediu legionar, Tudor Ionescu a cochetat, 
potrivit acestor surse, cu adoptarea unui model naţionalist 
mai radical, de tip skinhead. Acest model era acceptat în 
Europa în rândul partidelor şi mişcărilor menţionate mai 
sus, iar în România încă nu se adoptase OUG din 2002, 
care interzicerea organizaţiilor şi a simbolurilor cu 
caracter fascist, rasist şi xenofob şi prevenirea cultului 
pentru persoanele vinovate de săvârşirea unei infracţiuni 
contra păcii şi omenirii. Această dilemă avea să se 
sfârşească definitiv în 2002, odată cu reținerea lui Grigore 
Opriţă, unul dintre liderii Noii Drepte, pentru propagandă 
naționalistă. Modelele de urmat radicale din Europa, care 
se mențineau în viaţă în principal datorită fenomenului 
imigraţionist, nu aveau priză în România, nu aveau nici 
rădăcini şi tradiţie şi erau, în fond, netolerate de către 
statul român. Noua Dreaptă avea să termine cochetăria cu 
fenomenul skinhead şi să se îndrepte tot în direcţia 


legionară, susţinută cu putere de către unii dintre membri 
fondatori. 

Prima acţiune publică a Noii Drepte, un marş 
memorial devenit o tradiţiei între timp, la Tâncăbeşti, locul 
unde a fost asasinat în noaptea de Sf. Andrei 1938 
Corneliu Zelea Codreanu, adună sub 20 de persoane. 
Fotografia document este încă disponibilă pe site-ul oficial 
al organizaţiei, www.nouadreapta.org. O adevărată resursă 
de istorie recentă. Tot în anul 2000 se legalizează în 
România homosexualitatea, iar Noua Dreaptă este printre 
primele organizaţii care iau poziţie, printr-o pichetare în 
faţa Senatului, la 30 iunie 2000. Aşa a arătat anul 2000 
pentru Noua Dreaptă, primul an de existenţă. 


2001 - 2005. Cazul Grigore Opriţă şi Frontul 
Naţional European 

Dacă primele acţiuni şi primele proiecte ale Noii 
Drepte nu mai sunt cunoscute decât de puţine persoane, în 
mare parte datorită lipsei de presă online în România 
anilor 2000, membri fondatori şi-au făcut marcate 
personalităţile, mai ales prin proiectele lor conexe sau prin 
activităţile în care s-au implicat după părăsirea 
organizaţiei. 

Nicu Calotă, un tânăr Bucureştean, care a fost pentru 
multă vreme vicepreşedinte al organizaţiei, a fondat trupa 
pe rock naţionalist Brigada de Asalt, după care a părăsit 
organizaţia şi a fondat gruparea Alianţa Naţională, cu o 
agendă agresivă îndreptată spre Noua Dreaptă şi Partidul 
pentru Patrie. Despre această organizaţie şi despre 
membri ei voi scrie în episoadele următoare. 


Un al lider al organitzaţiei, Bogdan Stanciu, avea să 
devină fondatorul primei agenţii de presă alternative 
online din România - Altermedia - (alături de Dan Ghiţă) şi 
avea să se implice, după părăsirea organizaţiei, în 
Fundaţia Pro Vita, filiala Bucureşti, cea mă importantă 
organizaţie creştină  pronatalitate şi  anti-avort din 
România. 


Între anii '2001 şi 2005, manifestările Noii Drepte 
încep să capete o direcţie, cu toate că majoritatea sunt 
reacţii la evenimente interne şi externe. Primul protest 
împotriva înstrăinării zăcămintelor de la Roşia Montană, în 
2001, înainte de apariţia ecologiştilor de serviciu, cu 
obiective ascunse şi sponsori la fel de dubioşi ca şi RMGC. 
Luări de poziţie împotriva prozelitismului sectar şi 
homosexual, tabere naţionaliste, devenite evenimente 
anuale, dar şi apropierea de organizaţiile naţionaliste 
europene. În anul 2002, de exemplu, ND participă la 
tabara naționalistă europeană Swordniross din Polonia, 
alături de organizaţia NOP eveniment marcat în numărul 5 
al revistei Noua Dreaptă. 

La această tabără a participat şi secretarul general al 
organizaţiei, Grigore Opriţă, care avea să devină în acelaşi 
an primul român acuzat (şi apoi condamnat) pentru 
propagandă şi instigare la ură şi şovinism, în baza ingratei 
ordonanţe 31 din 2002, emise de guvernul Adrian Năstase 
după o vizită în SUA. Opriţă, achitat după mulţi ani de 
procese, apare şi în raportul SRI din anul 1995, ca 
incitator la acţiuni extremiste. Secretarul general al Noii 
Drepte editase o carte intitulată Garda de Fier şi era 
acţionar al o firmă de traduceri tehnice intitualată Arbeit 
MI. 


În anul 2003 Noua Dreaptă participă la fondarea 
Frontului Naţional European în Polonia, în urma unei 
reuniuni din 21 iunie. Organizațiile fondatoare au fost: 
Renaşterea Naţionala a Poloniei (NOP / Polonia), Mişcarea 
pentru Unitate Naţionala (HNS / Republica Ceha), 
Comunitatea Slovaca (SP / Slovacia) şi Noua Dreapta (ND / 
România). Mai târziu aveau să adere la ENF şi NPD din 
Germania, un partid încă activ şi cu reprezentanţi locali şi 
în guvernele landurilor, Forza Nuova, o mişcare de tineret 
italiană formată după model legionar, Falanga din Spania 
şi Zorii Aurii din Grecia. Organizaţii ca Alianţa Naţională 
din Bulgaria şi Partidul Reformator din Portugalia aveau să 
devină grupări afiliate. 


Frontul Naţional European a avut chiar şi un membru 
în Parlamentul European. Roberto Fiore, liderul Forza 
Nuova, a devenit membru al PE după ce Alessandra 
Mussolini, nepoata lui Benitto Mussolini, a renunţat la 
postul de europarlamentar în 2004 obţinut cu Alternativa 
Socială (Forza Nuova, Liberta di Azione, Fronte 
Nazionale). Ca o ironie, grupul naţionalist format în cadrul 
Parlamentului European numit IIS Identitate, Tradiţie, 
Suveranitate, s-a desfiinţat după ce Mussolini a făcut 
remarci xenofobe la adresa românilor. Vadim Tudor şi el 
membru al ITS cu România Mare, alături de UKIP din 
Marea Britanie, Frontul Naţional al lui Le Pen, Ataka din 
Bulgaria, Fiama Tricolore din Italia, Vlaams Belang din 
Belgia şi Partidul 

Libertăţi la lui Jorg Halder din Austria, a decis 
scoaterea PRM din grup. Retragerea lui Vadim Tudor a 
desfiinţat oficial ITS cu cei 23 de membri ai săi în 14 
noiembrie 2007. 


Noua Dreaptă avea să participe activ la structurarea 
şi acţiunile ENF până în anii '2007 - 2008. Apropierea a 
fost în mod special faţă de NPD din Germania, Falanga din 
Spania, Forza Nuova, dar şi faţă de Zorii Aurii din Grecia. 
Relaţiile cu NPD -  National-demokratische Partei 
Deutschlands, au fost create şi menținute de către Claudiu 
Mihuţiu, reprezentantul Noii Drepte cu relaţiile externe, 
care locuia înGermania (Mannheim) şi avusese legături cu 
Mircea Dimitriu, secretarul general al Mişcării Legionare. 
Mihuţiu, care se alătură ND în 2003, deveni în scurt timp 
unul dintre liderii influenţi ai organizaţiei. Din păcate, 
suferă un accident groaznic în anul 2006, care îl 
paralizează de la brâu în jos. Lupta sa activa în cadrul ND 
mai suferise şi după ce familia sa fusese agresată, iar el 
însuşi fusese atacat în stradă de către anarhiştii nemți, ca 
urmare a participării sale la unele acţiuni al NPD în 
Germania. Claudiu Mihuţiu a tradus şi publicat în limba 
germană Cărticica Șefului de Cuib, scrisă de Codreanu, în 


anul 2006 la editura germană Regin Verlag. 


Frontul Naţional European începe să îşi piardă din 
unitate începând cu anul 2007 şi astăzi putem spune că 
această organizaţie-umbrelă nu mai există. Falia dintre 
partidele şi organizaţiile nepolitice din ENF a crescut tot 
mai mult, mai ales în momentul accederii Forza 

Nouva în Parlamentul European. Dar cel mai 
important motiv a fost accederea Jobbik în Parlamentul de 
la Budapesta şi în Parlamentul European. Apropierea unor 
partide şi organizaţii membre la FNE de Jobbik şi chiar de 
HVIM, mai ales a italienilor şi francezilor, a dus la o 
denigrarea a relaţiilor cu fondatorul FNE, organizaţia 
Nouă Dreaptă, care şi-a canalizat energiile în anii '2007 - 
2012 în principal pentru combaterea revizionismului 
maghiar şi apropierii de Basarabia. 

Noua Dreaptă şi experienţa politică 

Chiar dacă ND s-a înfiinţat ca un ONG, cu scopul 
declarat de a deveni o mişcare naționalistă şi 
antipoliticianistă, anul 2004 o surprinde candidând 
alături de PNDC. Apoi urmează cunoscuta propunere 
a lui Gigi Becali de fuziune cu PNG, dar şi unele 
tatonări cu PP-DD, pe vremea când Dan Diaconescu 
era încă arestat. 

Cine a convins Noua Dreaptă să candideze 
alături de PNDC, cine a sabotat planurile lui Gigi 
Becali şi cine este personajul cheie care a dus la 
fondarea PP-DD, dar şi la distrugerea Partidului 
Naționalist, veţi afla în episodul următor. 

Partea X 

Toţi Oamenii Dreptei: Sever Mureşan se reinventează 
ca patriot şi om de cultură. Este secondat de acelaşi Ion 
Coja 


Controversatul om de afaceri Sever Mureşan a 
„renăscut din cenuşa uitării”, după ce a fost achitat 
în 2010 pentru săvârşirea infracţiunilor de 
înşelăciune, fals material, uz de fals, folosirea 


creditului cu rea credinţa şi abuz în serviciu, în 
dosarul fraudarii Băncii Dacia Felix, după un proces 
care a durat mai bine de 10 ani. Revenirea lui Sever 
Mureşan este susținută de către colectivul 
redacțional al ziarului Națiunea, a unor membri ai 
PNDC, dar şi ai profesorului Ion Coja şi a liderului 
Noua Dreaptă, Tudor Ionescu. Mai mult, Sever 
Mureşan a înființat chiar o fundație culturală numită 
„Fundația Mureşanu - Deşteaptă-te române!”, cu 
care îşi propune să se relanseze mediatic, cultural, 
social şi chiar politic. 

O scurtă istorie a fraudării Băncii Dacia Felix 

Fraudarea băncii Dacia Felix şi preluarea acesteia de 
către grupul evreiesc Leumi Bank a rămas unul dintre 
misterele neelucidate ale Clujului, alături de fenomenul 
Caritas. Banca Dacia Felix a fost prima bancă înființată în 
România după 1989, mai precis în 1991, la Cluj-Napoca. 
Banca a fost constituită de către membri ai Vetrei 
Româneşti şi s-a dorit a fi o bancă cu capital integral 
românesc. Printre membri fondatori se află Adrian Motiu, 
lustian Petrescu, dar şi actuali lideri ai Vetrei Româneşti, 
cum ar fi Ion Coja, actual preşedinte al Vetrei Româneşti 
Cluj, sau loan Balotă, preşedinte al Vetrei Româneşti Cluj. 
Potrivit propriilor declaraţii, loan Balotă era responsabil în 
Cluj cu lobby-ul pe lângă marile companii, pentru aşi trece 
toate activităţile bancare prin nou înfiinţata bancă. 

Problemele băncii au început în anul 1997, când 
Sever Mureşan, unul dintre finanţatorii băncii, alături de 
Mircea Horia Hossu, sunt trimişi în judecată pentru 
înşelăciune. Fostul tenismen de performanţă din Câmpia 
Turzii, Sever Mureşam, îşi începuse afacerile chiar în 
1990, prin intermediul firmei Paniro SA, o companie de 
panificaţie şi morărit cu capital româno-francez. Pentru a 
porni firma, Mureşan a luat un împrumut de 16.684.000 
franci francezi de la Societe Generale din Paris, creditul 
fiind garantat de Banca Română de Comerţ Exterior 
(Bancorex). De altfel, Bancorex a susţinut afacerile lui 
Server Mureşan în perioada 6 iunie 1991 - 5 iulie 1993, 


prin intermediul unor credite de 677 milioane lei vechi. 
Datorită acumularării de datorii către Societe Generale, 
datorii plătite de către Bancorex, Sever Mureşam reuşeşte 
garantarea datoriilor prin intermediul Băncii Daci Felix, în 
august 1993. Hossu, prim vicepreşedinte al BDE 
garantează datorii ale lui Sever Mureşan, prin Paniro SA, 
East Europe Trading şi SM Invest, de peste 12, 5 milioane 
franci francezi şi peste 130.000 mărci germane. În mod 
bizar, Server Mureşan este cooptat la finanţarea Băncii 
Dacia Felix prin intermediul fondului de investiţii SM 
Invest. 

Dosarul Banca Dacia Felix începe în 28 decembrie 
1995, când o parte a acţionariatului BDF a depus o 
plângere penala prin care atât Mureşan cât şi Hossu sunt 
acuzaţi că în perioada 19931995 au prejudiciat „prin 
prezentarea de documente falsificate, au menţinut şi indus 
în eroare membrii C.A. cu privire la legalitatea participarii 
societăţii «Astra Romană Capital» SAH-Luxemburg, la 
capitalul social al băncii, în acelaşi timp sustrăgând suma 
de 160 milioane dolari, ce reprezenta contravaloarea mai 
multor produse metalurgice, pe care şi-au însuşit-o în 
interes propriu”. 


Ce s-a întâmplat de la momentul decembrie 
decembrie 1995 şi până în prezent reprezintă doar una din 
enigmele încă nedezlegate ale României de tranziţie, 
alături de fenomenul Caritas. Cert este că în prezent Sever 
Mureşan a fost achitat de toate acuzele din dosarul Dacia 
Felix, dar şi din alte dosare conexe. În martie 2010 este 
achitat de un tribunal din Lille, Franţa, după ce a fost 
acuzat că a plănuit asasinarea unui finanţist elveţian, Rolf 
Gehrig. In 2009 tribunalul din Constanţa deja decise 
achitarea lui Mureşan şi a lui Mircea Horia Hossu în 
dosarul care viza falimentul Băncii Dacia Felix, dar îl 
obliga pe Mureşan să plătească 100 de milioane de dolari 
despăgubiri. Procesul a durat nu mai puţin de 14 ani, şi 
chiar dacă instanţa constănţeană a decis achitarea 
suspecţilor pentru fals material în înscrisuri oficiale, uz de 


fals, gestiune frauduloasa şi abuz în serviciu. unele 
infracţiuni, cum ar fi înşelăciunea, s-au prescris între timp. 

Prima bancă românească, preluată de israelieni 

Dar dincolo de vinovăția sau nevinovăția lui Sever 
Mureşan în acest dosar, este interesant să urmărim ce s-a 
întâmplat cu Banca Dacia Felix, care de fapt nu a fost 
falimentată, ci a fost preluată de banca israeliană Leumi. 
Banca  naţionaliştilor clujeni, în a cărei fondare şi 
conducere au fost implicaţi mai toţi liderii PUNR şi VR, a 
fost vândută unor israelieni. În toată povestea BDF au fost 
implicaţi, pe lângă Sever Mureşan şi alte personaje ale 
politicii şi economiei româneşti de după revoluţie. Şerban 
Mihăilescu - Miki Şpagă, Flavius Băiaş, Valeriu Stoica, 
Arin Octan Stănescu, Fredz Robinson, Liviu Alfred 
Mandler şi Ilie Mania. Toate aceste persoane sunt acuzate 
în prezent de către Sever Mureşan şi apropiații săi că ar fi 
încercat, cu ajutorul premierului Adrian Năstase, 
preluarea abuzivă a băncii, o acţiune coordonată de 
Mossad şi de mafia italiană. Pe cât de încâlcite santé iţele 
acestei poveşti, pe atât de lămuritor este finalul: Banca 
Dacia Felix este preluată de un fond de investiţii israelian, 
redenumită în Erom Bank şi apoi în Leumi Bank, după ce 
aceasta a fost preluată de către omul de afaceri evreu 
Fredy Robinson. În 2001 Robinson deţinea deja 47, 26% 
din acţiunile băncii, după cu se arată într-un memoriu 
adresa premierului. Acţionarii care activau la acea vreme 
în numele lui Robinson erau Yigal Zilkha (4, 90%), Fredy 
Robinson (4, 90%), Aurelia Marascu ((4, 90%), Liviu 
Mandler (4, 90%), Paulina Litman (4, 90%), Lily Eiss (4, 
90%), Meir Biton (4, 90%), Israeli Arik (4, 50%) şi BNS 
(4,00%). La finalul anului 2000, după ce sunt anulate 
participaţiile la capitalul băncii ale societăţilor lui Sever 
Mureşan, grupul Robinson ajunge să deţină de facto 70, 
18% din acţiunile Băncii Dacia Felix. Numele băncii este 
schimbat şi orice urmă a istoriei fondării acestei bănci este 
ştearsă. 

Un alt personaj interesant care a fost implicat în 
dosarul BDF este Ilie Mania, care în 1999 semnează cu 


Banca Dacia Felix un contract de colaborare pentru 
recuperarea unor credite, din care Mania ar fi primit un 
comision de 5%, plus 50.000 de dolari pe an cheltuieli. În 
mod bizar, Ilie Mania era acţionar al BDF din 1993. În 
calitate de acţionar, acesta obținuse şi credite pentru 
numeroasele sale firme, pe care le-a falimentat controlat 
prin alte firme căpuşă: STIMA INGINERING's.r. |, 
LIROM's.r. L, MATAL STAR s.r.l. şi STIMEL ş.a. Potrivit 
unor surse, Ilie Mania fusese condamnat în 1979 la un an 
de închisoare pentru fals şi uz de fals. Acesta pleacă din 
România în Italia în anii 1980 şi revine în România după 
1990, când cumpără acţiunile unor firme de stat 
privatizate. Nu numai că toate firmele preluate de Mania 
au ajuns falimentare, dar pentru ele s-au luat credite 
neperformante, niciodată rambursate, de la Banca Dacia 
Felix. De recuperarea acestor credite ajunge în 1999 să se 
ocupe tot Ilie Mania. 

Renaşterea din cenuşă a lui Sever Mureşan 

ljcă înainte de achitarea lui Sever Mureşan, „acelaşi” 
profesor Ion Coja era singura persoană din spaţiul public 
încă dispusă să susţină nevinovăția acestuia. Într-un 
material de presă intitulat De ce îl susţin pe SEVER 
MUREŞAN (www.ioncoja.ro, 01.06.2008), Ion Coja prevede 
achitarea lui Mureşan în acest dosar şi reînceperea unei 
lupte, cel puţin mediate, de recucerire a băncii devenite 
între timp israeliene: 

„Deunăzi, Sever Mureşan s-a întors în țară după 11 
luni petrecute, nevinovat, în temnițele Franţei. Printre 
altele işi revendică drepturile de acţionar majoritar la 
Dacia Felix. Foarte concis spus, timpul poate fi dat înapoi 
de Sever Mureşan şi procesul de înstrăinare al băncii 
Dacia Felix poate fi anulat, iar banca reînființată. Cum a 
fost la început: cu capital majoritar românesc. Se va regăsi 
acolo şi suma depusă de mine la Dacia Felix, prin 1992 - 3, 
bani pe care eu nu i-am retras exact cu această nădejde, 
cu convingerea chiar că Dacia Felix nu trebuie lăsată să 
moară şi nu va muri. Nu ştiu care sunt intențiile şi 
nădejdile domnului Mureşan, dar eu il susțin cu nădejdea 


că, dacă se va face dreptate pentru Sever Mureşan, atunci 
se va ivi şi prilejul ca Dacia Felix, rediviva, să-şi reia şi să- 
şi ducă până la capăt misia cu care au imaginat-o 
inițiatorii ei, colegi de-ai mei din Vatra Românească. li 
chem şi pe ei alături de Sever Mureşan. 

Pasul următor a fost publicare unei cărţi despre 
falimentarea BDF în septembrie 2012 de către Donis Cezar 
Mihalache, fost redactor la revista Națiunea, deţinută de 
defunctul Iosif Constantin Drăgan şi desfiinţată de soţia sa, 
fiica generalului Guşă. Cartea, intitulată Renăscut din 
cenuşa uitării, între Dacia Felix şi Leumi Bank este un 
manifest menit să spele imaginea lui Sever Mureşan, însă 
explică prea puţin de cum a fost posibilă preluarea băncii 
de către grupul israelian. Se axează mai mult pe o 
omniprezentă mafie masonică condusă de Mossad-lliescu- 
Năstase-Ndrăgetta, care a făcut tot posibilul pentru a-l 
discredita pe Sever Mureşan şi a-l acuza pe nedrept, 
îngropând totodată capitalul autentic românesc sădit de 
Vatra Românească şi PUNR. Cartea, scrisă de noul 
redactor şef al publicaţiei online Națiunea. 

Cezar Adonis Mihalache, este evident o carte scrisă 
cu colaborarea lui Sever Mureşan şi îi lipseşte puternic 
orice obiectivitate sau fler investigativ. 

Lansarea cărţii a avut loc în iunie 2012 la librăria 
Mihail Sadoveau din Bucureşti, în prezenţa autorului, a lui 
Sever Mureşan, Ion Coja, membri ai Partidului Naţional 
Democrat Creştin (PNDC), dar şi preşedintele Noua 
Dreaptă, Tudor Ionescu. 


La 30 octombrie 2012, Sever Mureşan lansează 
Fundaţia Andrei Mureşanu „Deşteaptă-te Române”, alături 
de redactorii ziarului online Națiunea, printre care şi 
Romeo Tarhon, candidat din partea PNDC la Primăria 
sectorului 6 al Capitalei, dar şi loan Lăcătuşu, preşedintele 
Forumului Civic al Romanilor din Harghita, Covasna şi 
Mureş. Lansarea a avut loc în Sfântu Gheorghe la Centrul 
Ecleziastic de Documentare „Mitropolit Nicolae Colan”. La 
eveniment a participat chiar şi prefectul Codrin Munteanu. 


Potrivit Ziarului Națiunea: „În cadrul programului, Andrei 
Sever Mureşan a făcut o scurtă prezentare a Fundaţiei 
Andrei Muresanu  - „Deşteaptă-te, române!” care, 
împarteneriat mediatic şi cultural cu ziarul şi editura 
Națiunea, va da viaţă unor însemnate proiecte spirituale şi 
patriotice în care intenţionează să antreneze cât mai multe 
ONG-uri, asociaţii civice şi personalităţi din toate mediile, 
pentru redeşteptarea conştiinţei naţionale şi afirmarea 
patriotismului autentic, drept formă de rezistenţă a 
comunităţilor româneşti enclavate în problematica şi 
netoleranta populaţie maghiară. [...] În cadrul alocuţiunii, 
omul de afaceri şi cultură Andrei Sever Mureşan şi-a 
exprimat poziţia critică faţă de îndoielnica şi nociva clasă 
politică şi guvernanţii care s-au succedat la putere în 23 
de ani de capitalism nechibzuit, arătând că povara crizei 
apasă asupra naţiunii române pe nedrept, deşi România a 
dispus nu doar de o conjunctură  geo-strategică 
avantajoasă şi de un generos patrimoniu de resurse, dar 
mai ales de inteligența şi capacitatea remarcabilă a 
românilor obligați de către conducătorii destinelor 
națiunii să îşi caute rost în lume şi nu în propria ţară”. 


Afacerile relansate ale lui Sever Mureşan alături 
de gen. Mircea Chelaru 

În iulie 2009, România Liberă relata despre asocierea 
unor generali de armată într-o firmă controlată de Sever 
Mureşan, având ca obiect investiţiile imobiliare. Potrivit 
RL, Generalii de armata Ion Magdalena, Mircea Chelaru şi 
Dorin Gheorghiu, precum şi generalul loan Costas, fost 
ministru al Apărării în Republica Moldova, au acceptat să 
fie administratorii unei firme controlate de controversatul 
Sever Mureşan, girand cu numele lor afaceri imobiliare de 
peste 150 de milioane de euro. Firma Asset Management 
Sistem, coordonata din umbra de Sever Mureşan are ca 
administratori patru generali, respectiv generalii MApN 
Ion Magdalena (fost secretar general al Consiliului Suprem 
de Apărare a Ţării), Mircea Chelaru (fost şef al 

Armatei Romane), Dorin Gheorghiu (fost şef al 


Armatei a IV-a Transilvania) şi lon Costas (fost ministru de 
Interne şi al Apărării din Republica Moldova). Cei patru 
generali au acceptat să ofere credibilitate afacerilor 
imobiliare ale lui Sever Mureşan exact în perioada în care 
acesta era căutat prin INTERPOL de către autorităţile 
judiciare din Elveţia şi Franţa pentru infracţiuni financiare. 
Generalii au intrat ca administratori în firma Asset 
Management, controlata de Sever Mureşan, în anul 2005. 
După doar un an, generalul Magdalena a ieşit din afacere. 
Au rămas însă generalii Chelaru, Gheorghiu şi Costas, ale 
căror nume au fost folosite pentru a se aduna avansuri de 
circa 15.000 euro pentru fiecare dintre locuinţele din 
proiectele rezidenţiale „Solaria” (din cartierul bucureştean 
Baneasa) şi „Casa Nova” (din Corbeanca - localitate din 
nordul Capitalei). Asset Management Sistem a adunat, în 
2007, avansul de la 100 de persoane, suma încasată 
ridicându-se la aproape 1.000.000 de euro. Potrivit 
contractelor, casele trebuiau finalizate cel târziu până la 
sfârşitul anului 2008, când beneficiarii urmau să achite 
valoarea integral. In funcţie de suprafaţa apartamentelor, 
preţurile variau între 125.000 şi 300.000 euro. Însă pana 
astăzi imobilele nu au fost construite. 

Generalul Chelaru este convins ca afacerea a fost 
finanţata de o puternica firma americană cu numele 
pompos „George Washington Financial Company”, condusa 
de marele politician american „Jim” Schultz, fost şef al 
Federal Reserve din SUA, prietenul fostului preşedinte 
american George Bush senior, firma care s-a dovedit a fi o 
casuta poştala. Generalul Chelaru, fost şef al Marelui Stat 
Major al Armatei Române până în anul 2000, a participat 
în calitate de militar la evenimentele din Târgu Mureş din 
martie 1990 şi apoi devine director al Diviziunii III de 
contraspionaj (cu atribuţii în supravegherea activităţilor 
iredentiste) din cadrul SRI, până în 1993. Devine în 2002 
preşedinte al PUNR şi apoi vicepreşedinte la PC, după 
absorbirea partidului. În 2007 este exclus din partid alături 
de Codrin Ştefănescu de către Dan Voiculescu. 

Pe scurt despre Sever Mureşan 


Andrei Sever Mureşan s-a născut pe 23 octombrie 
1948, la Câmpia Turzii, judeţul Cluj. S-a remarcat ca 
tenismen profesionist, fiind membru al echipei române de 
Cupă Davis, în anii 1970, apoi, ca primul român membru 
ATP. A locuit în Franţa din 1980, a creat la Dijon un club de 
tenis renumit, după care, obţinând exclusivitate asupra 
comercializării materialelor sintetice pentru sporturi 
„indoor” şi „outdoor”, s-a lansat în afaceri internaţionale. 
Descendent al lui Andrei Mureşanu, după propriile spuse, 
are chiar un blazon propriu. După 1990 revine cu afaceri 
în România, punând bazele grupului SM Invest cu filiale în 
aproape fiecare judeţ din România şi peste 6.000 de 
angajaţi. În 1994 devine principal acţionar al Băncii Dacia 
Felix, cu 68% din acţiuni. 

În anul 1995, Sever Mureşan îl aducea la Bucureşti 
pe fostul preşedinte american George Bush, pentru un 
meci de tenis demonstrativ la care a participat şi Adrian 
Năstase. Acest eveniment a făcut parte din campania 
electorală a PSDR. 


Partea XI 

Toţi Oamenii Dreptei. Noua Dreaptă intră în politică 
alături de PNDC. Episodul PNG 

În ultimul episod din serialul Toţi Oamenii 
Dreptei am scris despre reinventarea lui Sever 
Mureşan ca om de cultură şi patriot. Cu toate că 
acest episod a părut pentru mulţi scos din contextul 
acestui serial dedicat naţionalismului românesc post 
decembrist, vă asigur că legătura este una logică. 
Pentru a înţelege aceste legături, aparent fără 
importanţă, trebuie să ne întoarcem în momentul 
2004, anul când Noua Dreaptă intră în politică 
alături de Partidul Naţional Democrat Creştin pentru 
a participa la alegerile locale. 

Noua Dreaptă era în anul 2004 organizată sub forma 
Forumului Creştin Noua Dreaptă, un ONG care, potrivit 
avocatului Mihai Rapcea, s-ar fi numit iniţial Forumul 


Creştin Piața Universității înființată de Octavian 
Rădulescu, preluat la sfârşitul anului 1999 de către Tudor 
Ionescu şi redenumit. Anul 2004 a fost pentru organizația 
Nouă Dreaptă un an foarte activ. Asociaţia a participat la 
evenimentele organizate de Falanga Spaniolă la Madrid, 
alături de NDP la Berlin şi la tabăra de vară de la 
Saarbrucken, a promovat pentru prima oară în spaţiul 
public din România sărbătoarea Dragobetelui, a protestat 
împotriva construirii canalului de la Bâstroe de către 
Ucraina şi a participat la prima conferinţă europeană 
comună a Frontului Naţional European la Varşovia, alături 
de reprezentații naţionaliştilor din Polonia (Narodowe 
Odrodzenie Polski), Italia (Forza Nuova), România (Noua 
Dreapta), Cehia (Narodni Şiednoceni), Slovacia (Slovenska 
Pospolitost), Letonia (Nacionala Speka Savieniba) şi 
Olanda (Naţionale Alliantie). 

Tot în acest an reprezentanţi ai Noii Drepte au 
participat la alegerile locale alături de Partidul Naţional 
Democrat Creştin (PNDC). 

O scurtă istorie a PNDC 

Partidul Naţional Democrat Creştin a fost înfiinţat în 
6 septembrie 1990 de către Oprea Niţă, un fost deţinut 
politic țărănist cu peste 12 ani de temniţă comunistă. 
Oprea Niţă s-a născut 18 august 1927 în judeţul Argeş şi a 
urmat cursurile liceului Gheorghe Lazăr din Capitală, 
devenind economist. Se înscrie în Partidul Naţional 
Ţărănesc în septembrie 1944 şi participă activ la 
mitingurile anticomuniste. Între anii 1944 şi 1947 a fost 
arestat de peste 20 de ori şi în 1947 este arestat din nou în 
lotul din care făceau parte şi Maniu şi Mihalache, liderii 
PNȚ şi este condamnat la 25 de ani de puşcărie. Face doar 
5 ani, însă în 1952 este arestat din nou sub acuzaţia de 
destabilizare a sindicatelor comuniste. Este eliberat în 
1962 cu decretul lui Gheorghiu-Dej. Participă la revoluţia 
din 1989 şi în 25 decembrie devine membru al 
proaspătului reînfiinţat PNȚ, unde a avut funcţia de 
vicepreşedinte. Părăseşte partidul în 6 iunie 1990, care 
protest faţă de acceptarea în PNȚ a unor foşti membri ai 


nomenclaturii comuniste şi înfiinţează PNDC alături de fiul 
său, Horia Niţă. 

Liderul executiv al partidului din 1990 şi până în 
prezent este Horia Niţă, doctor în hipnoterapie analitică la 
Université européenne Jean Monett din Bruxelles. Poloist 
de performanţă la Rapid Bucureşti din 1979 şi până în 
1986, component al lotului naţional de polo, acesta a 
devenit şi Profesor de Educaţie Fizică şi Sport a ICEF din 
Bucureşti. Participă alături de tatăl său la revoluţie şi face 
parte chiar din FSN până în 12 ianuarie 1990, după care 
se înscrie în PNȚ (unde devine Preşedinte al Organizaţiei 
de Tineret), de unde pleacă alături de Oprea pentru a 
fonda PNDC. În prezent acest este doctor în hipnoterapie 
şi patron al unui institut specializat în medicină orientală şi 
cercetări psihosomatice la Lugano, Elveţia. După 1990 
Horia a jucat şi antrenat polo în străinătate în Italia şi 
Elveţia. 


Horia Niţă (mijloc) şi Oprea Niţă (jos) 

Alegerile locale din 2004 

Potrivit propriilor declaraţii, profesorul lon Coja a 
fost cel care a făcut legătura dintre Horia Niţă şi Noua 
Dreaptă pentru a participa împreună la alegerile locale din 
2004. Ion Coja se afla în strânse legături cu liderul Noii 
Drepte, Tudor Ionescu, punând la dispoziţia organizaţiei 
un sediu în clădirea pe strada Victor Eftimiu din Bucureşti, 
de lângă Parcul Cişmigiu. 

„Ne-am adresat PNDC, adică domnilor Oprea Niţă şi 
Horia Niţă, tată şi fiu! îi cunoşteam din 2004, când am 
candidat pentru dânşii la locale, împreună cu băieţii din 
Noua Dreaptă, pe care i-am tras după mine!” (De ce 
PNDC? 21.02.2012 http://www.ioncoia.ro/listanaţionala de- 
ce-pnde) 

La Bucureşti au participat la alegerile locale pe 
listele PNDC atât Ion Coja, la primăria generală a 
Capitalei, dar şi preşedintele Tudor Ionescu şi 
vicepreşedintele Nicolae Calotă la primăriile de sector. 
Negocieri s-au purtat şi la Timişoara unde Horia Niţă a 


venit însoţit de vicepreşedintele Noii Drepte, Bogdan 
Stanciu, pentru a convinge liderul filialei, Goran Mrackici, 
să participe la alegerile locale alături de PNDC. Personal 
nu ştiu dacă s-a semnat un protocol oficial între PNDC şi 
Noua Dreaptă, însă am participat la întâlnirea cu Horia 
Niţă, dar şi la alte întâlniri cu reprezentații PNDC din 
Timişoara, în calitate de membru la Noii Drepte. Horia 
Niţă a menţionat explicit în cadrul întâlnirii, că el nu va 
impune membri ai Noii Drepte filialelor locale ale PNDC şi 
că se vor face negocieri cu fiecare filială în parte. Astfel, 
dacă la Bucureşti membrii ND alături de Ion Coja au prins 
locurile de candidaţi la primării, la Timişoara membri Noii 
Drepte au prins doar locuri ne-eligibile pe listele de 
consilieri locali. 

Întâlnirea cu reprezentantul local al PNDC Timişoara 
a fost o primă imagine a politicii de periferie din România. 
Antonie Nicolae, liderul local şi candidat la Primăria 
Timişoara, avea biroul într-o casă cu aspect modest, unde 
creştea câini rottweiller într-o curte mizerabilă care îţi 
dădea fiori. Corpolent, cu un pulover rupt şi neîngrijit, 
liderul PNDC se vedea deja primar, ne explica câtă lume îl 
va vota şi că fotoliul de primar îi este asigurat. După cea 
promis că va da membrilor PNDC locuri eligibile pe listele 
de Consiliu Local, s-a răzgândit ulterior, punând alte 
persoane, membri PNDC locali şi rude, pe aceste locuri. 

Alegerile locale din 2008 au avut loc în 6 iunie 2004. 
La Bucureşti Noua Dreaptă a dus o campanie electorală 
activă, cu afişe, fluturaşi, broşuri şi chiar o dubiţă cu 
megafoane, care transmitea în stradă îndemnuri la vot. Din 
păcate şi în mod inexplicabil, toate imaginile şi cronologia 
campaniei electorale au fost scoase de pe site-ul oficial al 
Noii Drepte după afişarea rezultatelor. 

La Timişoara, megalomanul Antonie Nicolae avea să 
ia doar 477 de voturi, adică 0, 42%. Ciuhandu câştiga din 
nou primăria cu 59% din voturi. La consiliul local PNDC 
luat 1310 voturi, adică 1.17%. 

La Primăria Generală a Capitalei Ion Coja a obţinut 
2081 de voturi, adică 0, 27%. Mircia Chelaru, din partea 


PRM, lua 2204 voturi. 


Rezultatele candidaţilor PNDC la Primăriile de 
sector, comparativ cu candidaţii Partidului Pentru Patrie, 
sunt următoarele: 

Sector 2. Nicoale Calotă (PNDC - ND): 589 de voturi 
faţă de 70 de voturi ale lui Iulian Constantin de la PPP 


Sector 4. Tudor Ionescu (PNDC - ND): 345 de voturi 
faţă de 81 de voturi ale lui Florin Dobrescu de la PPP 
IIIUV 


ECTOR 3 
jat la primarw 


candidat la primăria 

SECTOR 4 

In restul sectoarelor candidaţii PNDC au obţinut mai 
multe voturi ca PPP: Petre Sorina, sector 1, 150 voturi. 
Gene Bejan, sector 3, 358 voturi. Lili Neagoe, sector 5, 201 
voturi şi Ion Munteanu, sector 6, 624 de voturi. 

O dezbatere televizată despre Holocaust 

Reţin cu precădere o dezbatere televizată a 
candidaţilor la Primăria Generală a Mun. Bucureşti, cu 
câteva zile înainte de alegeri. Îl aşteptam pe profesorul Ion 
Coja să apară la TVR (sau PRO TV?) alături de ceilalţi 
candidaţi. Intr-un mod total jignitor şi antidemocratic, 
formatul emisiunii prevedea că acei candidaţi cu şanse mai 
mari, potrivit unor sondaje de opinie, să aibă dreptul la un 
timp de televizare mai mare, în prime time. 

Astfel, Traian Băsescu (Alianţa PNL-PD), Mircea 
Geoană (PSD), Dumitru Dragomir (PRM), Monica Tatoiu 
(PUR) şi Victor Ciorbea (PNŢCD) au dezbătut în direct ore 
bune. Când a venit şi rândul outsiderilor, aproape de ora 1 
noaptea, aceştia au avut doar 10 minute pentru a-şi 
prezenta ideile de campanie. Ion Coja a folosit toate cele 
10 minute pentru a vorbi de ideea sa de a construi canalul 
Bucureşti-Dunăre, o idee până la urmă legitimă, dar mai 


ales pentru a se lansa într-o comentariu lung legat de 
inexistenţa unui Holocaust în România. De parcă 
conducerea unui oraş, din poziţia mai mult administrativă 
de primar, ar fi avut legătură cu obsesia deja bolnavă a lui 
Ion Coja, negarea Holocaustului. 

PNDC din 2004 până în prezent 

PNDC a participat şi la alegerile parlamentare din 
acelaşi an, din luna noiembrie unde au luat 27.650 de 
voturi la Camera Deputaţilor şi 33.299 la Senat. Ion Coja, 
după eşecul de la locale s-a înscris în Partidul Noua 
Generaţie a lui Becali, unde a stat mai puţin de un an, însă 
unde a avut o funcţie de conducere. 

In 2008, alături de Horia Niţă, la cârma partidului 
vine Florin Anghel, fost membru PNŢCD, PC, PNL şi apoi 
deputat PDL, din 2008. In calitate de preşedinte al 
Consiliului Judeţean Prahova din partea PNL şi PC (2004 - 
2008), acesta s-a apropiat de Horia Niţă şi a devenit 
asociat la PNDC în anul 2008. Alegerile locale din 2008 
alături de Florin Anghel confirmă succesul partidului la 
nivel local din anul 2008: 239.803 de voturi, 16 primari, 
163 de consilieri locali, 2 municipali şi 5 judeţeni, cei mai 
mulţi în Prahova, fieful lui Anghel. Însă ca în orice poveste 
de succes, total s-a terminat cu un dezastru. PNDC este 
forţat să fuzioneze cu PNL de către Florin Anghel în 2009. 
Horia Niţă refuză şi îşi pierde inevitabil aleşii locali, 
oamenii lui Anghel. Partidul se află în 2009 în pragul 
desființării, iar presa locală din Prahova chiar anunţă 
desfiinţarea partidului ca urmare a unei hotărâri 
judecătoreşti. In cele din urmă, PNDC reuşeşte să se 
menţină la sufrafaţă şi să treacă peste acest episod politic. 


Florin Anghel 

Detaliile acestei lupte sunt date de reprezentații 
PNDC într-o conferinţă de presă din februarie 2009 (sursa: 
Ziarul Prahova, 
http://www.ziarulprahova.ro/ştiri/politica/48442/pride- 
exista-sicontraataca): 

„Florin Anghel, de fapt, a fost capul unui grup care 


organizase şi puciul de la Partidul Conservator, când a vrut 
să preia conducerea acelui partid. La PNDC nu a primit 
nicio funcție, decât misiunea de a se ocupa de alegeri în 
Prahova. El, însă, s-a erijat în conducătorulpartidului în 
mai multe judeţe prin care se mai aflau membri ai grupului 
pucist de la PC. El a dorit astfel, să schimbe oamenii noştri 
cu oameni de-ai să-i pentru a ajunge şeful PNDC. Apoi, 
conform calculelor sale, s-a manifestat pentru fuziunea 
PNDC cu PNL, moment în care ne-am dat seama de 
adevăratele intenţii ale sale. Ca urmare, în 14 august el a 
fost exclus din PNDC, dar la congresul din septembrie a 
trimis oamenii săi sub comanda unui anumit Saseanu, şi 
au vrut să deturneze lucrările, modificând ordinea de zi şi 
folosindu-se de o ştampila pe care o primise Anghel când 
credeam că poate fi util partidului. Atunci, însă, am 
solicitat intervenţia poliţiei - pentru ca şi ştampila şi alte 
documente erau date dispărute - congresul a fost 
suspendat şi, din acel moment, am fost chemati în instanta 
de aceşti denigratori care şi-au dorit să pună mâna pe 
PNDC. 

Lucrurile s-au lămurit, însă, deoarece, de curând, 
instantele au respins definitiv solicitarea grupului 
Saseanu, iar PNDC a scăpat de un coşmar”. 

Liderii PNDC au mai declarat, în acelaşi context, că 
sunt nemulțumiți de faptul ca nici Consiliul Judeţean, nici 
Consiliul Municipal Ploieşti nu i-au exclus din rândurile lor 
pe consilierii acestui partid care, practic, au fost excluşi 
din PNDC şi ca, din acest punct de vedere, lucrurile ar fi 
foarte clare. „In cazul în care nu va fi aplicata, de urgenta, 
măsura eliberarii lor din funcţia de consilier vom ataca în 
contencios bugetul judeţului” - a mai declarat jurista 
Anişoara Bindea. 

Cu alte cuvinte, consilierii judeţeni Constantin 
Saseanu, Danut Marcel Cornea, lonel Dragoş Gunia şi 
Radu Liviu Ionescu (excepție face Victor Petrescu care nu 
a participat la puciul de la Bucureşti), precum şi consilierii 
municipali Costel Horghidan şi Valentin Marin sunt pe cale 
de a-şi pierde mandatele. Conform declarațiilor liderilor 


PNDC, locul lor va fi luat de următorii candidaţi aflaţi pe 
listele partidului“. 

Ion Coja revine la colaborarea cu PNDC în 2012, 
când anunţă pe blogul personal: „Avem Partid!” 
(http://www.ioncoj a.ro/doctrina-nationalista/avem-partid/). 
După eşecul candidaturii la alegerile prezidenţiale din 
2009, unde îi este respinsă candidatura deoarece 
prezentase liste invalide la biroul electoral central, Coja 
anunţă formarea unei Liste Naţionale care permite 
oricărui candidat să participe la alegeri din partea PNDC. 
Acestui apel îi răspund la alegerile locale Romeo Tarhon şi 
Cezar Mihalache, redactorii revistei online Națiunea, unde 
Ion Coja fusese în trecut redactor şef, pe vremea când 
revista era deţinută de Iosif Constantin Drăgan. Amândoi 
participă la alegeri pe listele PNDC în Bucureşti, la 
sectoarele 4 (Mihalache, 217 voturi) şi 6 (Iarhon, 387 
voturi). 

PNDC mai participă şi al alegerile parlamentare, 
obţinând cel mai mic scor, atât la Camera 

Deputaţilor, cât şi la Senat. 

Noua Dreaptă şi invitaţia lui Gigi Becali 

Insă epopeea politică a Noii Drepte din 2004 - 2005 
nu se sfârşeşte aici. În august 2005 Evenimentul Zilei 
publică un articol intitulat Gigi Becali, legionarii şi 
neonaziştii care dezvăluie faptul că Gigi Becali, 
preşedintele Partidului Noua Generaţie a avut negocieri cu 
liderii Noua Dreaptă. Dezvăluirea se referea la o întâlnire 
avută de Becali cu liderii Noii Drepte, în care s-a discutat o 
posibilă colaborare politică între cele două grupări. 
Această dezvăluire a fost făcut de către consilierul lui 
Becali, Dan Pavel, care părereşte această poziţie în 2007 
datorită asocierii PNG - ND şi a neînțelegerilor cu Gigi 
Becali: „Apariţia celor de la Noua Dreapta m-a făcut să mă 
îndepărtez politic de preşedintele PNG. Iniţial nu am ştiut 
cine sunt, dar după ce au venit la Hotelul Marriott şi am 
căutat pe internet, m-am îngrozit”. 

Este însă bizar cu Dan Pavel nu a sesizat prezenţa 
unui alt consilier al lui Gigi Becali de la acea vreme, 


nimeni altul decât autointitulatul lider la Legiunii 
Arhanghelului Mihail, Şerban Suru. 


Dan Pavel, un „sorosist“ alături de Gigi Becali 

Dan Pavel era în acea perioadă mâna dreaptă a lui 
Becali la PNG. Membru la PCR în 1962, devine 
revoluţionar în 1989. Fondator al grupului civic Alternativa 
2000 alături de Vosganian, Pleşu, Alina Mungiu Pippidi, 
Mihai Răzvan Ungureanu şi Patapievici, a înfiinţat Partidul 
Alternativa României în 1996. Devine consilier al lui Becali 
în 2004. În 2007 înfiinţează firma de consultanţă, DDHM 
Strategic Consulting Group, împreună cu Cosmin Dima, 
Bogdan Dima şi lulia Huiu. 

Discuţiile dintre Becali şi ND au fost iniţiate de către 
acelaşi Ion Coja, care acum făcea parte din conducerea 
PNG. „Sustin mişcarea nationalista şi i-am pus în legătura 
pe cei de la Noua Dreapta cu Gigi Becali doar aşa, să se 
cunoască”, a declarat Ion Coja pentru EVZ. Ion Coja 
părăseşte PNG după acest eveniment. Orice negociere 
între Gigi Becali şi Noua Dreaptă ia sfârşit iar Becali, care 
nu făcea un secret din afinităţile sale legionare sau 
trecutul legionar al familiei sale, începe să marginalizeze 
membri de partid naţionalişti. 

Până în prezent, Ion Coja a făcut parte, sau a 
fost asociat cu următoarele partide: 

— Până în 1989: PCR 

— Din 1990: Uniunea Vatra Românească: prim vice 
preşedinte/preşedinte filiala 

Bucureşti/PUNR 

— 1992 - 1995: Mişcarea Pentru România, cu Marian 
Munteanu. 

— 1995 - 1996: PDAR. Ion Coja a fost ales prim 
vicepreşedinte al PDAR în anul 1995 (16 oct 1992 - 21 nov 
1996) şi desemnat candidat al PDAR pentru alegerile 
prezidenţiale din 1996. 

— 1996: candidat la preşedinţie din parte PDAR/se 
retrage/PDAR fuzionează cu PNR 

— 1998: Partidul Dreapta Românească. Ion Coja 


devine lider naţional al partidului 

— 2000: propus la candidatura pentru Preşedinte de 
conducerea Partidului Pentru Patrie. Ion Gavrilă Ogoranu 
se opune şi Ion Coja NU are sprijinul necesar pentru a 
strânge 100.000 de semnături de susţinere. 

— 2004 - candidat primăria Bucureşti, PNDC 

— 2005 - PNG (conducere) 

— 2009: tentativă de candidatură independentă la 
Preşedinţie, susţinut de Noua Dreaptă. 

— 2012: Avem Partid! (20.01.2012) Coja revine în 
PNDC 

— 2012, septembrie: preşedinte de onoare Partidul 
Popular şi al Protecţiei Sociale - PPPS. 

Noua Dreaptă nu a mai activat electoral din 
2004 până în prezent. În anul 2007 încep primele 
discuţii legate de formarea unui partidu propriu, 
intitulat Partidul Naționalist. După doi ani de strâns 
semnături, înființarea partidului este respinsă 
definitiv în 2012 după ce o parte din membri 
fondatori, avocatul Mihai Rapcea şi Viorel Ene, şi-au 
retras susținerea. 

Partea I - Partea XI, Articole scrise de George 
Bara, Napoca News 

Mlaştina deznădejdii - Episodul MIHAI RAPCEA 


Mihai Rapcea, avocatul ale cărui discursuri le 
savuram ori de câte ori aveam ocazia. Nu mă leg de 
trecutul lui pe care şi-l asumă (şi nu e vreun secret), mai 
recentele sale activităţi legate de chestii care pot fi găsite 
de mulţi, uşor deplasate. La fel ca mulţi membri, i-am 
cerut sfaturi ce ţin de profesia sa, în momentul în care am 
avut probleme din pricina unui client mai hoţoman. Mi-a 
răspuns prompt, m-a sfătuit bine. Nimeni nu-i contestă 
calităţile alese ce le exercită în domeniul juridic. Nu mă voi 
folosi de atacuri la persoană, aşa cum Mihai o face cu 
Tudor. Discutăm doctrinar, dacă aici este problema 
renunţării lui la vis. Restul sunt copilării şi orgolii 
personale care nu fac cinste. I-am recunoscut calităţile mai 


sus, nu vreau să atac mişeleşte, repet, nu vreau să atac la 
persoană, nu vreau să găsească acest text ca atac 
personal. 

Doctrina Partidului Naționalist 

Dreapta românească este scăldată în noroiul porcesc 
aka piscina clasei politice. Dreapta românească este 
terfelită în ultimul hal. Vedem cum apare un nou partiduleţ 
tras la indigo şi uşor stilizat după modelul Noii Drepte, 
după modelul Partidului Naționalist: Noua Republică. O 
încercare foarte probabilă a PDlL.-ului de a-şi asigura 
continuitatea politică. Antena 3 şi formațiunea simpatizată, 
USL, râde în nas dreptei, îi aplaudă eşecul. Da, eşecul, 
pentru că nu a fost o dreaptă autentică, asta o ştim noi, 
99% a populaţiei crede că asta e dreapta. Orice este de 
dreapta în momentul de faţă, va fi catalogat drept 
paravanul PDL. Singura cale de dreapta este extrema 
dreaptă, cale pe care, sincer, o evit. Naționalismul este o 
muchie cu nişte extreme egale cu o sinuciderea mediatică 
de care ar fi invidios şi Năstase. 

Şi apropo de discursurile savuroase ţinute de Mihai 
(şi cu ocazia asta o să se convingă de faptul că nu mănânc 
borş de prune verzi, chiar mi s-au părut bune drept urmare 
am şi reţinut idei), o să citez din cuvântarea sa ţinută la 
Târgu Mureş, 1 decembrie 2010: „Riscăm să naştem un 
copil mort”. Mihai se referea la înfiinţarea PN. Avea 
dreptate. Riscăm să naştem un copil mort, dacă facem un 
partid de dreapta care va fi clar catalogat drept unealta lui 
Băsescu. De ce să nu scriem istorie politică şi să înfiinţăm 
o nouă axă doctrinară, de jos în sus, de această dată. „Nu 
vă potriviţi chipului veacului acestuia ci să vă prefaceţi 
prin înnoirea minţii voastre” Pavel, (Romani 12: 2) - să 
ocolim mocirla politică actuală şi să facem ceva nou. Ceva 
diferit. Doctrina pentru mine nu este pe hârtie cât este în 
oameni. Omul face doctrina, omul dă doctrinei echilibru 
sau extremă. M-am plictisit de eticheta de extremist de 
dreapta. Când presa va dori să ne bage la loc în balta 
anonimilor ne va da o lovitură în creştet cu eticheta de 
extremişti de dreapta. Şi după asta suntem liberi să facem 


spume în colţul gurii ca un „naţionalist” deja pe scena 
politică, sub tavanul pe care ne chinuim să-l spargem 
acum. 

Greşeala mişcărilor naţionaliste actuale, de dreapta 
este una singură: lipsa elementelor noi. Batem opinca pe 
aceleaşi chestii pe care scumpii noştri politicieni le strică 
la o cafeluţă dimineaţa: vezi PDL şi dreapta, culoarea 
verde etc. Cum puterea înseamnă presă, iar noi nu avem 
putere şi nu vrem să deţinem o astfel de putere, nu vom 
putea convinge oamenii că noi suntem dreapta veritabilă. 
Nu e timp pentru aşa ceva. Dacă ceva trebuie făcut (şi 
trebuie), trebuie făcut astăzi. În timp ce noi ne chinuim să 
vorbim lumii de dreapta veritabilă, băieţii la costum ne fac 
la buzunare. Şi tot ei au grijă ca oamenii să fie îndobitociţi 
încă 60 de ani despre ce înseamnă dreapta. 

Problema nu este doctrinară cât este de procedurală. 
Dacă ne vom avânta cu o dreaptă veritabilă, clasică, cea 
practicată până acum, da Mihai, „naştem un copil mort”. 
Mediul politic trebuie înnoit. 

Şi în timp ce noi ne dăm cu ciocanul unul altuia în 
cap, băieţii râd şi fură spre neputinţa noastră. Şi alţi băieţi 
se bucură acum Mihai, că a mai debarcat cineva. Şi te 
contactează primitori, aprobativi, îţi alimentează ura, şi îţi 
oferă un loc în trenul care stă pe loc din cauza blocajelor 
doctrinare şi „procedurale” de care vorbeam mai sus. Nu 
mai este 1939. Este 2012. Nu mai avem pistoale. Avem 
internet. Se trage din televizor astăzi. Cu gloanţe pe care 
puţini le văd, dar toţi le primesc. Naționalismul, 
legionarismul, dreapta curată şi verde trebuie să se 
adaptaze. Despre asta este şi vorba. Verdele mişcării este 
despre înnoire. Este despre nou. 

Este despre ALTCEVA. Trebuie să avem CURAJUL să 
trecem de la comemorări la fapte. Martirii noştri nu se vor 
încălzi la lumânările noastre aprinse la comemorări 
fastuoase. Trebuie să mergem mai departe. Trebuie să 
mergem cu o lumânare acolo când vom fi recomandati de 
nişte fapte. Să păstrăm moralul, să adaptăm lupta. Ştii 
când am aflat asta? Când legionarul Petru Baciu a fost 


nevoit să ne aştepte la monument pentru că noi veneam 
fastuos şi întârziat cu coroane şi flori alese. Îmi venea să 
intru în pământ. Despre asta este vorba. Există deja un 
partid aşa cum tu ţi-l doreşti - Totul pentru Ţară. Ce te 
face să crezi că-i vom depăşi? l-am depăşi poate, suntem 
mai mulţi. Am avea la Braşov 0,02%. 

Facem un partid pentru că vrem altceva. Altfel 
intram cu toţii în Tpi şi făceam 0,03% la Braşov. Vrem să 
facem treabă. Vrem să venim cu un altfel de mesaj. Cunosc 
foarte bine lumea politică şi îţi spun sincer, că am fi total 
pe lângă. Hai să terminăm cu bocancii şi să învăţăm să 
purtăm un pantof şi o cravată. Să fim acolo unde trebuie să 
fim. Lumina noastră, vocea noastră are multă putere. Dar 
din hăul în care aflăm nu o aude nimeni. O voce puternică 
trebuie să fie şi auzită. Altfel, în zadar are putere şi 
curăţenie. 

L-am iertat pe Mihai Rapcea şi îi iert înainte orice 
derapaj din gama celor pe care le-a promis. E creştineşte, 
aşa simt. Dar nu mai putem fi prieteni. E lucru mecanic, 
fizică socială. Nu sunt unul din cei care l-ar fi sunat pe 
furiş să-i dea dreptate. Trei chestii care-mi permit să-l 
privesc în ochi la orice oră pofteşte. Despre Ene Viorel, 
cosemnatarul derapajului - nu am ce să scriu din două 
motive: nu am schimbat între noi două vorbe vreodată şi a 
candidat la localele din 10 iunie pe listele PNŢCD - lucru 
care mă determină să nu fac ceva în legătură cu primul 
motiv. 

Împiedică înfiinţarea Partidului Naționalist. Poţi 
dizolva mâine Noua Dreaptă. E ca şi cum am primi o 
amendă pentru bem un pahar de şampanie în faţa 
primăriei, de anul nou. Se poate, dar acel poliţist o poate 
face numai din răutate. Ştiu că nu eşti suficient de naiv să 
crezi că acţiunile tale de destabilizare vor desfiinţa o idee. 
Demontezi o entitate juridică, e domeniul tău. Dar nu 
demontezi o idee. Nu demontezi un grup. Nu demontezi 
cursul unui râu ce are deja o albie. Îi pui un baraj 
temporar care va fi inevitabil spart de un izvor pornit 
limpede din muntele numit dorinţă, numit ambiția de a 


reuşi. Apa macină şi piatra. Poţi amâna dar nu poţi 
distruge. Ştii şi tu asta. 

Ion Negoiaş, Napoca News 

Răzvan Codrescu: „Dreapta autentică poate fi 
reconstruită numai după evaluarea şi asumarea 
legionarismului”. 

In toamna aceasta s-au împlinit 113 ani de la 
naşterea (13 septembrie) şi 74 de ani de la moartea (30 
noiembrie) lui Corneliu Zelea Codreanu, fondatorul şi 
liderul Mişcării Legionare / „Legiunea Arhanghelul Mihail” 
(care a avut partidele „Garda de Fier” şi „Totul Pentru 
Ţară”). Distanţa în timp nu a domolit patimile, ci parcă, 
dimpotrivă, le-a aţâţat. Despre Corneliu Codreanu, ca şi 
despre mişcarea sa, se vorbeşte numai în termeni excesivi, 
fie de adulaţie, fie de contestare. 

La atâta vreme după dispariţia fizică a fondatorului 
Legiunii şi de la scoaterea organizaţiei din viaţa politică 
(ianuarie 1941) şi în ciuda faptului că renaşterea Mişcării 
după 1989 (atât sub forma ei civică şi culturală, paideică, 
precum şi sub aceea de partid politic) a eşuat - grupările 
care se revendică de la ideologia legionară şi care îşi 
asumă continuitatea fiind insignifiante sub raportul 
impactului în societate -, legionarismul este folosit în 
continuare, cu succes, ca sperietoare a opiniei publice şi 
ca mijloc de marginalizare a persoanelor publice. Cel mai 
recent, eticheta de „legionar” fost întrebuințată, cu scopul 
de a-i compromite şi/sau intimida, în cazul unor tineri 
politicieni din Alianţa România Dreaptă (PDL & Co): Mihail 
Neamţu (lider al Partidului „Noua Republică”) şi Adrian 
Papahagi (vicepreşedinte al Fundaţiei Creştin-Democrate). 
Cei doi, aflaţi în campanie electorală pentru câte un loc de 
deputat, au reacţionat exact cum se aşteptau acuzatorii 
(politicieni ai USL, jurnalişti - între care, printre cei mai 
virulenţi s-a găsit Andrei Bădin, de la B1 TV, ins apropiat al 
unor personalităţi legionare din exil, care, cât au avut bani 
şi zile, l-au tratat cu maximă boierie - şi bloggeri de 
stânga, dar şi  „monitori” evrei), cum le cere 
„corectitudinea politică” şi cum probabil şi simt. Dar cred 


că fără mare folos, căci cei care îi acuzau ştiau că mint, iar 
mulţimea nu va fi convinsă de o dezminţire. 

Ei au negat că ar avea vreo simpatie pentru Mişcarea 
Legionară şi s-au grăbit să se delimiteze, acuzând la rândul 
lor, Legiunea. 

Mihail Neamţu, cel mai atacat (inclusiv de M.R. 
Ungureanu, aliatul său), a scris un text justificativ, în care 
susţine:  „Legionarismul a fost o aberaţie politică, 
combinând extremismul naţionalist, recursul la crimă şi 
cultul morţilor”. 

Observ în treacăt enormitatea de a transforma cultul 
morţilor, atât de prezent în credinţa creştină, într-o 
fărădelege. Şi reiau aici numai un pasaj dintr-un mai lung 
răspuns pe care l-am postat pe pagina de Facebook a lui 
Mihail Neamţu: „Mişcarea Legionară nu a fost o 
organizaţie criminală, iar dacă unii legionari au comis 
păcatul uciderii, au plătit şi ei şi încă două generaţii de 
legionari după ei. Ca să fim cinstiţi, au fost singurii care şi- 
au asumat faptele şi şi-au răscumpărat vina prin suferinţă 
şi moarte. Liberalii, ţărăniştii şi guvernul Antonescu n-au 
fost condamnaţi de istorie şi n-au plătit pentru miile de 
români (legionari, dar şi neafiliaţi politic) pe care i-au 
închis pe nedrept şi pentru sutele de români (legionari, dar 
nu numai) pe care i-au ucis fără judecată. De ce, aşa stând 
lucrurile, PNL şi PNȚ trec drept partide onorabile, iar ML 
este taxată drept «aberaţie politică»? E adevărat că 
legionarii şi-a făcut dreptate singuri (şi nu trebuia), 
omorându-i pe Gh. Duca şi pe Armand Călinescu, dar 
numai după ce aceştia au închis şi ucis nenumărați 
legionari nevinovaţi (inclusiv pe fondatorul şi liderul ML, 
C.Z. Codreanu), utilizând aparatul de represiune al 
statului. Judecând, prin prisma documentelor, istoria 
interbelică, vom vedea că Mişcarea Legionară, dacă nu e 
mai bună, nu e deloc mai rea decât celelalte formaţiuni 
politice ale epocii”. 

De asemenea, Adrian Papahagi a lansat în mediul 
virtual declaraţia: „Mărturisesc din nou că n-am avut 
niciodată vreo simpatie pentru legionarism. Amestecul 


bizar de mesianism, voluntarism social, tradiţionalism 
progresist şi militarism, şi mai ales dimensiunea sa 
masificatoare mi-au fost mereu suspecte. Ca să nu mai 
vorbim de crime!” 

Mă tem că, descriindu-i astfel pe legionari, Papahagi 
ar putea fi acuzat de antisemitism, pentru că în sionism 
prea se îmbină mesianismul,  voluntarismul social, 
tradiţionalismul progresist şi militarismul. 

Ne-am putea întreba de ce au fost acuzaţi de 
legionarism tocmai doi oameni care sunt aşa de fermi 
contra legionarismului. Dar e numai un punct de la care 
poate porni o discuţie, pe care s-ar cuveni s-o avem, 
despre trecutul nostru istoric apropiat şi deopotrivă despre 
onestitatea dezbaterilor cultural-politice de la noi în 
legătură cu acest trecut. Facem un prim pas în acest sens 
cu dialogul de mai jos, dintre mine şi dl Răzvan Codrescu - 
unul dintre cei mai avizaţi cercetători ai fenomenului 
legionar. Interviul a avut loc mai demult, căci nu de azi, de 
ieri sunt problemele la care încearcă să răspundă, şi 
intenţionam să-l public în numărul 113 (pe septembrie 
2012) al revistei ROST, care însă n-a mai apărut. Aşa încât 
îşi găseşte aici locul într-un context la fel de potrivit acum 
pe cât ar fi fost şi în septembrie. 

„DESPRE CODREANU SE VORBEŞTE, PRO SAU 
CONTRA, ADESEORI  ANAPODA” Claudiu Târziu: 
Observăm că orice referire cu un dram de obiectivitate la 
Corneliu Codreanu sau legionarism te face dintr-odată 
suspect. De pildă, Ion Cristoiu a fost acuzat de simpatii 
legionare pentru că i-a recunoscut „Căpitanului” charisma 
şi bunele intenţii. lar realizatoarea de televiziune Eugenia 
Vodă a primit aceeaşi etichetă doar pentru că i-a permis lui 
Ion Cristoiu să facă acele afirmaţii în emisiunea ei. Pe de 
altă parte, simpatizanţii se raportează necritic la Mişcare 
şi la fondatorul ei. De ce credeţi că se întâmplă aşa? Şi 
totodată de ce-am mai vorbi astăzi despre Codreanu şi 
despre legionarism? 

Răzvan Codrescu: Nu numai faptul că a reuşit să 
mobilizeze până la jertfelnicie elita unei generaţii 


(studenţi, intelectuali, preoţi, aristocrați etc.), dar şi faptul 
acesta de a fi adulat sau contestat cu patimă după atâţia 
ani, şi după ce s-au făcut toate eforturile pentru a i se 
diminua creditul şi a i se şterge urmele, arată importanţa 
personajului, care, indiferent de cum ar fi judecat, nu a 
fost unul de mâna a doua. IÎndărătnicia aceasta de a 
rămâne viu/prezent şi după trei sferturi de veac, după ce a 
fost hăituit, asasinat, îngropat la opt metri sub pământ şi 
denigrat ca niciun alt personaj al istoriei noastre, 
împreună cu toată mişcarea pe care a generat-o, mai arată 
şi că legionarismul a picat pe nişte probleme vitale şi încă 
nerezolvate ale existenţei şi destinului nostru ca neam, 
atât în ordinea seculară, purtătoare de sabie, cât şi în 
ordinea spirituală, purtătoare de cruce. S-ar putea spune 
că, cel puţin în lumea românească, personajul este încă 
prea fierbinte şi chestiunile legate de el prea arzătoare 
pentru a admite tratamentul „la rece”. De aceea, mai 
„obiectivi” şi mai „măsuraţi” au reuşit să fie adeseori, atât 
în privinţa lui Codreanu, cât şi a „fenomenului legionar” în 
genere, cercetătorii sau observatorii străini. (Şi, în 
paranteză fie spus, nicio altă mişcare, politică sau 
spirituală, din viaţa publică românească, mai veche sau 
mai nouă, nu a mai atras în asemenea măsură atenţia 
străinătăţii; bibliografia străină a  legionarismului - 
consemnată doar parţial în amplul dosar bibliografic din 
cartea mea în căutarea Legiunii pierdute - este uriaşă şi 
extrem de diversă, din epocă şi până în vremea din urmă - 
să zicem, de la articolele lui Julius Evola de la sfârşitul 
anilor '30 şi până la ultima sinteză străină de care am eu 
cunoştinţă, apărută în 2010, în Franţa: Michel Bertrand, 
Codreanu et la Garde de Fer. Histoire d'une tragedie: 1920 
- 1945.) Mă întrebaţi „de ce am mai vorbi despre 
Codreanu”? Păi, dacă aşa stau lucrurile, s-ar putea spune 
mai degrabă că dacă nu s-ar mai găsi nimeni să vorbească, 
atunci „pietrele ar striga”. Ce-i drept, se întâmplă că 
despre Codreanu se vorbeşte, pro sau contra, 
adeseorianapoda: fie din lipsă de informare corectă, fie din 
partizanat ideologic şi propagandistic. E şi multă 


ignoranță, şi multă naivitate, dar şi multă rea-credinţă sau 
necinste sufletească. Aş putea spune că există un regim 
moştenit al mistificărilor manipulatorii, cărora le cad pradă 
nu numai ageamii şi jurnaliştii de mâna a doua, dar şi o 
anumită istoriografie  ideologizată. Am mai spus-o: 
propaganda  antinaţională şi  anticreştină constituie 
probabil singura formă de continuitate din viaţa publică 
românească a ultimelor şapte-opt decenii, iar din acest 
punct de vedere între regimul democratic (antebelic sau 
post decembrist) şi regimul comunist nu există nicio 
deosebire semnificativă. România contemporană s-a mişcat 
constant (cu excepţia anilor tulburi ai războiului) în cercul 
vicios al stângii, în care nicio îndreptare nu este cu 
putinţă. Legionarii - care tocmai de aceea au deranjat şi 
deranjează atât de mult establishmentul, direct sau 
indirect - încercaseră să rupă acest cerc, în contextul 
efemer al unei Europe de dreapta; tentativa lor a eşuat în 
mod tragic, dar amintirea fermităţii lor continuă să tulbure 
„liniştea” oamenilor de stânga, care au dus - şi continuă să 
ducă - ţara la ruină. Spaima de legionarism reprezintă, în 
adânc, spaima politicianismului de propriile lui păcate, pe 
care le-ar putea plăti cândva, la o dreaptă judecată a 
Istoriei. 

Una peste alta, a fost impusă cu consecvență o 
adevărată dogmă ideologică, fundamentată pe mitul 
propagandistic al „sălbăticiei” legionare. Este, într-un fel, 
povestea cu hoţul care strigă: „Prindeţi hoţul!”... 
Legionarismul a devenit astfel imaginea publică a tuturor 
relelor de ieri şi de azi („sperietoarea” fiind folosită până la 
saturație şi după 22 decembrie 1989), iar Corneliu 
Codreanu, ca şef al Mişcării, e considerat de regulă drept 
„capul răutăţilor”. Ei bine, atât de mult au fost repetate 
aceste lucruri, atâta cerneală s-a vărsat şi atâta patimă a 
fost investită în această denigrare concertată, încât pentru 
anumite minţi comode problema e ca şi clasată! 

Când se rosteşte numele lui Codreanu sau al Mişcării 
Legionare, multora li se pare că ştiu totul dinainte. 

Din păcate, nici „apologeţii” legionarismului n-au 


ştiut să păstreze o măsură şi să răspundă realist 
provocărilor actualităţii, tinzând spre cealaltă extremă, a 
adulaţiei ditirambice a figurii lui Codreanu şi a idealizării 
necritice a unui fenomen complex, în care virtuțile n-au 
exclus păcatele, aşa cum nici păcatele n-au exclus virtuțile. 
Rămâne de ales, în continuare, grâul de neghină. Cu 
neghina ştim ce e de făcut („se alege şi se arde în foc”); 
rămâne de văzut ce şi cât vom mai fi în stare să facem cu 
partea de grâu curat. Nu în perspectiva reînvierii Legiunii, 
care e curată utopie, ci în aceea a reconstrucției din mers - 
şi în pas cu vremea - a unei noi drepte creştine româneşti, 
care nu se poate reduce la experienţele trecutului, dar nici 
nu se poate dispensa de ele, dacă se vrea una cu rădăcini 
şi cu repere, iar nu o simplă butaforie de uz conjunctural. 

Prin urmare (şi îmi cer scuze dacă repet lucruri pe 
care le-am tot spus în diferite contexte), ne mişcăm, cu 
Codreanu şi cu legionarismul, între o „legendă neagră” de 
uz popular, cultivată de toate fronturile stângii şi 
radicalizată obsesiv în mediile evreieşti, şi o „legendă 
aurită”, perpetuată de foştii membri sau simpatizanți ai 
Mişcării şi având o circulaţie mai restrânsă, în medii nu 
întotdeauna prea elevate. Între aceste două legende se află 
suspendat, deocamdată, adevărul istoric, faţă de care 
rămânem datori, cu tot ce implică el ca lecţie pentru 
prezent şi viitor. 

„PRIN DIABOLIZAREA LUI CORNELIU CODREANU 
ESTE DIABOLIZATĂ DREAPTA”. 

Claudiu Târziu: Cum se desprinde portretul 
psihologic al „Căpitanului” din tot ce aţi citit deşi despre el 
şi din mărturiile pe care le-aţi ascultat de la cei care l-au 
cunoscut? 

Răzvan Codrescu: Când ai citit mult deşi despre 
Codreanu, şi când ai ascultat mărturiile a zeci sau sute de 
oameni (şi ce oameni!) care l-au cunoscut, şi cărora le-a 
marcat nu numai tinereţea, ci întreaga viaţă, păţeşti ca Ion 
Cristoiu: nu poţi să nu fii indignat de etichetele curente 
care i se pun şi, chiar fără să ai aderenţă la toate ideile sau 
actele lui, te simţi obligat moral să-i ţii partea şi să încerci 


explicaţii pe care nu ştii cât sunt oamenii de azi pregătiţi 
sau dispuşi să le asculte, mai ales într-un cadru public atât 
de expus suspiciunilor şi răstălmăcirilor şi atât de obsedat 
de nu călca anumite convenienţe ideologice. Dar, cu tot 
riscul de a-ţi strica „imaginea”, nu poţi, dacă ai şi numai 
un rest de onestitate, să accepţi convenţia mincinoasă sau 
să te prefaci evaziv ori nepăsător. În emisiunea d-nei 
Eugenia Vodă, şi în tot scandalul care a urmat, Ion Cristoiu 
n-a vorbit ca un legionar, ci pur şi simplu ca un om în 
cunoştinţă de cauză, în timp ce majoritatea covârşitoare a 
criticilor săi ofuscaţi s-au aflat vorbind fără să aibă habar 
(sau având interesul impur de a se preface că n-au habar), 
pe bază de „urechisme” sau de lecturi superficiale şi la 
mâna a doua, mobilizați de exigenţe ideologice, iar 
nicidecum de scrupulul faţă de adevăr, mai ales că 
adevărul se întâmplă să fie extrem de incomod, 
contrazicând nu doar nişte poziţii punctuale, ci un întreg 
mod de gândire indus prin educaţie şi autoreglaj 
oportunist. Dacă accepţi că un Codreanu n-a fost chiar atât 
de rău cum se crede, atunci înseamnă că nici legionarismul 
n-a fost chiar atât de rău, nici naționalismul creştin, nici 
dreapta tradiţională... Se clatină, mai mult sau mai puţin 
conştient, o întreagă Weltanschauung, o întreagă aşezare 
comodă într-un stângism călduţ, într-o „civilizaţie” a 
laşităţilor standardizate, dar profitabile, cu care ne trecem 
viaţa prin democraţie aşa cum ne-am trecut-o şi prin 
comunism. De aceea, despre aceste lucruri omul „cuminte” 
preferă fie să colporteze ce se spune oarecum „oficial”, fie 
să nu vorbească deloc. Dacă vorbeşti, oricând se poate 
interpreta, pot apărea complicaţii, poţi produce iritare. 
Mai bine minciuna asumată sau tăcerea preventivă. Mai 
ales că de adevăr, ştii din experienţă, nu se mai sinchiseşte 
aproape nimeni (sau numai nişte „exaltaţi” cu care nu ti-ar 
plăcea să fii asimilat) 

Codreanu a fost, aşa cum rezultă din autenticele 
documente şi mărturii, un om fundamental cinstit, un bun 
român şi cineva care s-a străduit toată viaţa să fie şi un 
bun creştin. Era în personalitatea lui o dimensiune cazonă 


şi o dimensiune mistică (mai ortodoxă în fond decât în 
formă, de unde impresia unora de „catolicism” sau de 
„Păgânism”). Rectitudinea lui se mişca - poate imperfect, 
dar sigur sincer - între modelul cavalerului (eroului) şi 
modelul sfântului (martirului). Două modele care se 
întâlnesc în idealul slujirii jertfelnice. 

Şi - aspect esenţial - e desigur la el un traseu al 
devenirii, adesea ignorat. A fost un om care a străbătut, nu 
fără poticniri, o cale de limpezire a atitudinilor într-un sens 
creştin, având realismul şi onestitatea de a recunoaşte că 
„există o mare deosebire între linia pe care mergem noi şi 
linia Bisericii Creştine. Linia Bisericii este cu mii de metri 
deasupra noastră. Ea atinge perfecţia şi sublimul. Nu 
putem cobori această linie pentru a explica faptele 
noastre. Noi, prin acţiunea noastră, prin toate faptele şi 
gândurile noastre, tindem către această linie, ne ridicăm 
spre ea, atât cât ne permite greutatea păcatelor cărnii şi 
condamnarea la care am fost sortiţi prin păcatul originar. 
Rămâne de văzut cât am putut fiecare, prin sforţările 
noastre pământeşti, a ne înălța către această linie” (în 
Pentru legionari). Sau în altă parte, sintetizând: 
„Recunoaştem că suntem păcătoşi: aceasta este atitudinea 
legionară faţă de Biserică”. 

(fragment de scrisoare, în Circulări şi manifeste). 
Rabinului David Şafran, în convorbirea de la Casa Verde, 
din 1937, îi spune, în acelaşi sens: „Eu nu vreau să provoc 
ură sau răbufnire. Mi-e sufletul curat. Nu ştiu dacă toţi 
legionarii gândesc ca mine. Dacă un evreu a fost lovit, 
rănit sau jignit pe plan moral, iartă-i pe răufăcători! Nu-s 
nici ei decât oameni. Nu pe omul superior încercăm noi să- 
l şlefuim, ci pe omul om”. De altfel, în Pentru legionari, 
definind Legiunea, prin temeiurile ei, ca pe „o şcoală” 
spirituală, afirmase: „De aceea, piatra unghiulară de la 
care porneşte Legiunea este omul, nu programul politic. 
Reforma omului, nu reforma programelor politice. 
«Legiunea Arhanghelul Mihail» va fi, prin urmare, mai 
mult o şcoală şi o oaste decât un partid politic... Din 
această şcoală legionară va trebui să iasă un om nou, un 


om cu calităţi de erou”. Întărea astfel ceea ce spusese în 
Cărticica şefului de cuib (îndreptarul meticulos al vieţii 
legionare, de un maximalism de tip franciscan şi de un 
rigorism de tip cazon, amândouă insuportabile din 
perspectiva „omului recent”): „Mişcarea legionară, înainte 
de a fi o mişcare politică. este o şcoală spirituală, în care 
dacă va intra un om, la celălalt capăt va trebui să iasă un 
erou”. În sensul acesta o definea, retrospectiv, şi Mircea 
Eliade (în Memorii, I), numind-o chiar „sectă mistică” (din 
care el însuşi făcuse parte, cu vervă mărturisitoare, spre 
sfârşitul anilor '30). 

E de spus că înainte de a impune altora asemenea 
exigenţe Codreanu a experimentat el însuşi traseul sinuos 
al unei deveniri „înnoitoare” (în sensul creştin al 
„dezbrăcării” treptate de „omul cel vechi”, al unei 
spiritualizări prin rugăciune, meditaţie şi asceză). E o 
diferenţă considerabilă (pe care numai cineva rău-voitor o 
poate contesta) între tânărul exaltat din perioada luptelor 
studenţeşti de la începutul anilor '20 şi liderul grav şi 
măsurat al ultimilor ani: cel cu care se întreţinuse rabinul 
Şafran sau pe care venise să-l viziteze la Bucureşti un 
Julius Evola; cel cu care Iuliu Maniu, Gh. I. Brătianu, C. 
Argetoianu şi. Partidul Evreiesc nu ezitaseră să încheie, în 
1937, un important pact politic şi despre care un Nae 
Ionescu putuse afirma: „Minunea pe care a făcut-o 
Corneliu Codreanu e aşa de mare încât de-acum îl 
depăşeşte şi pe el”; în fine, cel care a făcut repetate 
apeluri la non-violenţă (unii au vorbit de „modelul 
Gandhi”!) şi de la care ne-au rămas însemnările de la Jilava 
(1938), pe care nu mă sfiesc să le definesc ca pe unul 
dintre cele mai importante documente de gândire creştină 
laică din secolul XX (dar câţi le-au citit?). 

Ceea ce spun eu aici încercase să spună şi Codreanu 
însuşi în procesul din mai 1938 (când, în lipsa probelor 
concrete „la zi”, acuzatorii ajunseseră să-i invoce 
radicalismele primei tinereţii): „Gândiţi-vă, eram de 20 - 22 
de ani, eram va să zică un copil şi, în mentalitatea noastră 
de copii de pe vremea aceea, aşa am văzut noi lucrurile. 


Dar de când omul începe să trăiască şi până când îşi 
termină viaţa, trece timp, se adună înţelepciunea. La 
început omul judecă într-un fel, i se pare că-i grozav. Sunt 
trepte de acestea de dezvoltare ale minţii omeneşti şi 
acţiuni pe care după douăzeci de ani le vezi altfel. Poate 
acum 20 de ani aş fi făcut un alfabet secret, tocmai pentru 
că era o anumită vârstă care te împinge să judeci lucrurile 
aşa cum le-am judecat şi eu pe vremea aceea. Dar de 
atunci şi până acum este o distanţă mare în timp. Se vede 
în atitudinea mea, care este aproape contrarie atitudinii 
iniţiale pe care am avut-o împreună cu toţi băieţii noştri. 
Este contrarie, din cauza vârstei. Dar nu poate cineva să 
fie urmărit permanent în viaţa sa pentru că în copilăria lui, 
când era visător, i se părea că ar putea să se lupte cu toată 
Europa. Nu cred acest lucru”. 

A fost, de altfel, drumul străbătut, firesc şi lucid, şi 
de alţi întemeietori ai Legiunii. O realitate vie (fie un om, 
fie o mişcare) nu poate fi judecată reducţionist, printr-un 
stadiu sau printr-un act izolat al devenirii ei. Din păcate, 
pe un Codreanu şi pe un Moţa nu toţi i-au înţeles adecvat; 
şi nu este vorba aici de adversari (care n-au putut sau n-au 
vrut s-o facă), ci chiar de o parte a propriilor „camarazi”. 
Aceştia i-au urmat, mai mult sau mai puţin conştient, cu 
precădere pe foştii „tineri furioşi”, pătrunzându-se prea 
puţin (sau prea superficial) de „misticismul jertfelnic” al 
maturității lor (consfințit nu doar cu vorbe, ci cu propriul 
sânge). Opera lui Codreanu a fost înţeleasă prea puţin în 
latura ei spirituală (care o deosebea esenţial de fascismele 
occidentale, şi mai ales de nazism); ispita politicului (în 
contextul favorizant al unei Europe de dreapta) s-a dovedit 
mai puternică (şi, până la urmă, mai omenească), 
anticipând devierile reprobabile de mai târziu. Horia Sima 
însuşi a fost exponentul acestei categorii (oricât ar fi de 
neplăcut pentru anumiţi supraviețuitori ai Mişcării, astăzi 
nu putem să nu tragem o linie de demarcaţie în istoria 
legionară între ceea ce unii au numit „codrenism” şi 
„simism”, noțiuni poate relative, dar care acoperă, 
principial, nu doar o realitate cronologică, ci şi una 


tipologică). Mişcarea Legionară a trăit mai tot timpul 
această tensiune între „secular” şi „spiritual”, care face 
parte din tragedia ei internă. Şi cert este că la tragedia 
generică a  legionarismului se adaugă - încă mai 
mişcătoare poate, prin statura şi complexitatea 
personajului - tragedia neînţelesului şi nedreptăţitului 
Corneliu Codreanu, acest om cu elanuri de sfânt şi cu 
renume de bandit... 

Claudiu Târziu: Dacă ar fi să restrângem în câteva 
fraze gândirea lui Codreanu, ce am putea învăţa? 

Răzvan Codrescu: E greu de făcut o asemenea 
sinteză ad-hoc, mai ales în spaţiul şi condiţiile unui 
interviu. Forţez, totuşi, o aproximaţie. Viaţa istorică nu e 
nimic fără memorie şi transcendenţă. Dumnezeu şi morţii 
sunt prezenţe vii, care onorează şi obligă. În ordinea 
firească, destinul insului este solidar cu destinul neamului, 
iar totul capătă sens în perspectiva învierii. Există o linie a 
neamului care merge, în cazul neamurilor creştine, în 
tandem cu linia Bisericii, dar fără să se confunde cu ea. 
Românii au datoria sfântă să-şi păzească credinţa şi 
identitatea, nu pentru a-i umbri pe alţii, ci pentru a se 
promova cinstit şi plenar pe ei înşişi. Iar pentru a împlini 
idealul naţional, nicio jertfă nu e prea mare. Legionarul, 
care ambiţionează şi trebuie să se străduiască să fie o 
combinaţie actuală de erou şi sfânt, nu se va lăsa cumpărat 
şi va sta mereu gata de moarte. Onoarea trebuie să fie 
normă de existenţănu din orgoliu, ci din principialitate. 
Decât să triumfi printr-o infamie, mai bine să cazi răpus pe 
drumul onoarei. Politicianismul şi comunismul sunt 
principalii adversari ai acestor aspirații istorice şi 
existenţiale. Evreii sunt primejdioşi întrucât fac jocul 
acestor adversari curenţi, contribuind, pe faţă sau pe 
ascuns, la disoluția morală şi naţională. IÎncurajând stânga 
şi comunismul, ei se pun singuri de-a curmezişul dreptei, 
care înseamnă naționalism constructiv şi spiritualism 
creştin, angajare morală şi comunitară sub semnul crucii 
lui Hristos. Dar mult mai periculoşi şi mai culpabili decât 
evreii sunt creştinii care trădează cauza neamului şi 


desconsideră locul Bisericii în veac. Marea problemă a 
istoriei româneşti, mai vechi sau mai noi, este trădarea. 
Născut sub semnul Arhanghelului Mihail - arhistrategul cu 
sabie de foc al legiunilor cereşti, pedepsitorul lui Lucifer şi 
restauratorul dreptăţii divine -, legionarismul se vrea pariu 
primenitor cu istoria şi împăcare a neamului românesc cu 
Dumnezeu şi cu sine însuşi. Legionarismul nu pune pe 
primul plan nici statul (ca fascismul italian), nici rasa (ca 
fascismul german), ci desăvârşirea sufletească a insului şi 
a neamului. Triumful lui, prin urmare, nu poate fi doar o 
afacere politică şi nu poate veni prin lovitură de stat, ci 
numai prin procesul de lămurire şi perfecţionare lăuntrică. 
De aceea, pe primul plan este omul, nu programul politic. 
O idee politică, oricât de mare şi de nobilă, nu înseamnă 
nimic dacă nu ai oameni pe măsura ei, care să şi-o asume 
şi s-o pună în lucrare. De aceea pedagogia naţională e 
marea urgenţă căreia trebuie să-i răspundă noua 
generaţie, mai ales prin elitele ei. Neamul românesc este 
provocat la un mare proces de învrednicire - întâi în faţa 
lui Dumnezeu, apoi în faţa oamenilor. Cel puţin până la 
„marea biruinţă”, prioritare sunt - trebuie să fie - datoriile, 
nu drepturile, jertfelnicia, nu comoditatea călduţă a 
traiului larvar. Iar liderul politic trebuie să aibă în vedere 
nu doar nevoile materiale şi destinul imediat al celor pe 
care-i conduce, ci totodată (de nu cu precădere) nevoile lor 
sufleteşti şi destinul lor veşnic (aspiraţia creştinească spre 
mântuire). Cam aşa gândea şi simţea Codreanu, mişcându- 
se indefinit între realism şi idealism, cu năzuinţe cărora nu 
le-a lipsit nici sinceritatea, nici sublimul, dar care până la 
urmă au fost înghiţite de limitele - generale, dar şi 
autohtone - ale umanului. 

„UN CODREANU NU SE NAŞTE ÎN FIECARE 
GENERAŢIE, BA POATE NICI ÎN FIECARE SECOL”. 

Claudiu Târziu: Ce credeţi că a contat mai mult în 
puterea sa de atracţie exercitată asupra maselor, ceea ce 
spunea/ gândea, felul în care o spunea, pedagogia sa, 
justeţea cauzei sale sau pur şi simplu ceva inefabil, pe care 
îndeobşte îl numim charismă? 


Răzvan Codrescu: Că a fost un harismatic o recunosc 
de regulă, fie şi numai cu jumătate de gură, chiar şi 
adversarii lui ireductibili, români sau neromâni. Dar ce mai 
înseamnă „harisma” într-o lume desacralizată? Ea pare 
receptată îndeobşte ca expresie simptomatică a unei stări 
patologice, puse în legătură mai degrabă cu fascinația 
diabolică decât cu harul divin... Nu ştiu să explic „mistic” 
ceea ce unii au numit „miracolul” Codreanu, dar, într-o 
abordare mai pozitivistă, cred că a contat enorm faptul că 
el întruchipa plenar ceea ce le cerea celorlalţi. Şi, desigur, 
că a pus degetul în principalele răni ale unei lumi 
româneşti care la vremea aceea nu-şi pierduse încă de tot, 
cum pare să se întâmple astăzi, încrederea că poate fi mai 
mult decât este. 

Claudiu Târziu: Poate să mai fie Codreanu un model 
de lider? Şi: calităţile de lider din anii '30 se mai potrivesc 
în actualitate? 

Răzvan Codrescu: Sigur că sunt diferenţe uriaşe de 
mentalitate şi de context. Dacă am mai avea astăzi un lider 
potenţial tăiat din stofa lui, am putea vedea în ce măsură 
paradigma mai încape în sintagmă. Nu e însă cazul. Îmi 
place să cred, totuşi, că un popor, fie el oricât de pervertit, 
atunci când se simte iubit cu adevărat de un lider al lui, nu 
neapărat perfect, dar nemincinos, hotărât şi dispus la 
jertfirea de sine, nu se poate să nu rezoneze. Dar un 
Codreanu nu se naşte în fiecare generaţie, ba mă tem că 
nici în fiecare secol. Iar poporul român mă tem că va 
continua să sufere acut, încă multă vreme de aici înainte, 
de faptul - conştientizat sau doar intuit - că nu este iubit 
cu adevărat de „aleşii” lui, care nu fac decât să-i 
folosească spinarea pentru a se cocoţa acolo unde vocaţia 
lor nu i-ar îndreptăţi niciodată... 

Claudiu Târziu: De ce e cool pentru tânăra generaţie 
Che Guevara şi Codreanu nu? 

Răzvan Codrescu: Pentru că astăzi limba stângii e 
înţeleasă, pe când a dreptei nu. Dacă eşti înveşmântat în 
roşu, nici măcar violenţa nu deranjează, ci devine aventură 
a eroismului umanitar. Dacă însă eşti înveşmântat în verde, 


nu numai violenţa ţi-e imputată, dar şi eventuala sfinţenie. 
Este însă şi o problemă de orizont cultural şi mediatic. 
Nicio generaţie din istoria modernă n-a mai fost atât de 
incultă şi de manipulată. Desigur, tinerii înşişi sunt cei mai 
puţin vinovaţi de deruta lor axiologică şi morală: ei sunt în 
primul rând victimele unei lumi remodelate după chipul şi 
asemănarea stângismului dizolvant. 

„MAIMUŢĂREALA  EPIGONICĂ NU POATE FI 
FORMULĂ DE SUPRAVIEȚUIRE SAU SOLUŢIE DE 
VIITOR”. 

Claudiu Târziu: În pofida faptului că în Europa era un 
context favorabil, că în ţară a avut o aderenţă 
semnificativă în mase, că a beneficiat de intrarea în 
rândurile sale sau de sprijinul din afară al unei pleiade de 
mari intelectuali, că a avut un lider puternic şi charismatic, 
Mişcarea Legionară a eşuat. Cel puţin din punct de vedere 
politic. De ce? A greşit undeva Corneliu Codreanu când a 
structurat-o? A avut un „călcâi al lui Ahile” sau un defect 
originar, care i-a provocat distrugerea? 

Răzvan Codrescu: Destinul Legiunii se confundă, în 
parte, cu destinul vitreg al întregii drepte europene. Nu zic 
că n-au fost şi păcate de plătit, dar te întrebi când va veni 
vremea să-şi plătească şi stânga păcatele, încă şi mai mari. 
Codreanu însă (şi ce-a fost mai bun în Legiune odată cu el) 
aş zice că şi-a plătit nu doar păcatele, ci şi. virtuțile. Ceea 
ce vreau să spun este că mi se pare că a ridicat ştacheta 
prea sus. „Maximalismul” moral şi comportamental de tip 
jerifelnic la care chema Codreanu (a se vedea mai ales 
Cărticica şefului de cuib) avea în sine ceva sublim-utopic, 
mai ales într-un secol atât de corupt. Au fost şi unii care au 
reuşit să-l întruchipeze, dar nu prea mulţi şi, în orice caz, 
nu destui, raportați la massele largi, care au asimilat mult 
mai lesne comunismul. Sigur că şi atât cât a reuşit rămâne 
impresionant. Cum să nu fii impresionat şi serios pus pe 
gânduri când vezi că mai sunt şi astăzi nonagenari (unii 
legionari efectivi, alţii trecuţi doar prin Frăţiile de Cruce) 
care, după ce au asistat la decimarea Legiunii, au făcut ani 
grei de puşcărie şi au suferit toată viaţa pentru crezul lor, 


se sting mărturisindu-l transfiguraţi: abia prin ei ajungi să 
începi să înţelegi ce minune a săvârşit Codreanu în sânul 
unei generaţii, dar şi să te îndoieşti că astăzi aşa ceva ar 
mai fi cu putinţă. Eu unul mă simt mereu dator să 
mărturisesc că oamenii cei mai de calitate din generaţia 
interbelică pe care am ajuns să-i cunosc (nu puţini) au 
avut, într-un fel sau altul, contact cu Legiunea sau cu 
Frăţiile de Cruce. Dacă floarea acestei generaţii n-ar fi fost 
decimată în lagăre şi închisori, faţa României ar fi fost alta, 
credeţi-mă! 

Claudiu Târziu: Mai este posibilă azi ascensiunea 
politică a unei personalităţi asemănătoare cu aceea a lui 
Codreanu? Mentalitatea curentă ar mai îngădui-o? Mai 
este vremea marilor grupări încolonate în spatele unui 
lider? Contextul cultural-politic nu e cumva mai puţin 
permisiv? Dar nu cumva tot contextul, de data asta însă 
social-politic (cât se aseamănă acesta cu cel interbelic?) 
reclamă apariţia unui astfel de lider? Nu cumva românii 
tânjesc după un conducător cu principii ferme, o orientare 
clară către Biserică şi ne-am şi care să aibă o personalitate 
de „mână de fier”? 

Răzvan Codrescu: Codreanu este un gen de lider rar 
şi greu de definit. Nu era un orator strălucit, nu era un om 
de condei, nu era o somitate intelectuală sau profesională, 
calităţile lui de om politic erau mai degrabă aproximative, 
dar avea o rectitudine şi o îndrăzneală care cucereau, 
oferind încredințarea unei consistenţe inanalizabile. Mi-e 
greu să-l transplantez în realitatea actuală - şi tocmai de 
aceea am fost mereu mai degrabă circumpect, iritând 
teribilismele neolegionare (adeseori penibil epigonice), în 
privinţa posibilității de a mai reitera vreodată 
legionarismul ca atare. Sigur, şi astăzi ne confruntăm acut 
cu o criză a autorităţii la toate nivelurile, cu criza morală, 
cu criza economică, cu excesele politicianismului, dar 
totuşi coordonatele sunt cu totul altele, ca să nu mai 
vorbesc de orizontul de aşteptare... E altă sensibilitate 
publică, alt material uman (tot mai inconsistent), alt 
context intern şi internaţional. Mentalitate, limbaj, 


structură socială, raporturi de forţe - toate sunt altele. Nu 
mai există marele context european de dreapta. Nu 
mai există - după o jumătate de secol de comunism - 
nici „poporul“ şi nici „elitele“ de altă dată. Şi nu mai 
există - last but not least - „harisma” vreunui 
„Căpitan”... În mod firesc, lumea e mult mai 
circumspectă după experienţele  „totalitare” ale 
secolului XX, dar şi după deziluziile curente ale 
democraţiei noastre dâmboviţene, e mult mai uzată 
şi mai ieşită din priză, mai divizată şi mai 
dezorientată, mai manipulată şi mai manipulabilă. 
Dacă legionarismul a eşuat în condiţii mult mai 
favorabile, cum ar putea birui neolegionarismul în 
condiţiile menţionate?! Una e evaluarea corectă a 
Legiunii şi alta e reînvierea ei. Eu sunt pentru o 
evaluare corectă, cu tot curajul şi cu toată 
răspunderea, învățând ce este de învăţat din această 
lecţie a istoriei, dar am spus-o şi nu prididesc să o 
repet: fiecare epocă generează, dacă este vie şi 
creatoare, forme politice sau culturale proprii. Dacă 
nu, nu. Maimuţăreala epigonică nu poate fi formulă 
de supravieţuire sau soluţie de viitor. Noul nostru 
pariu cu istoria - dacă mai suntem în stare de unul - 
ar trebui să înceapă, cred eu, de la acest punct de 
minimă luciditate. 
De Claudiu Târziu - Rost 


